விளம்பரம் செய்து யாரையும் பெரியவனாக்கிவிட முடியாது. இறைவன் யாரைப் பெரியவனாக்க விரும்புகிறானோ, அவன் காட்டில் இருந்தாலும் அவனைத் தேடி எல்லோரும் வந்து விடுவார்கள் விளம்பரம் செய்து யாரையும் பெரியவனாக்கிவிட முடியாது. இறைவன் யாரைப் பெரியவனாக்க விரும்புகிறானோ, அவன் காட்டில் இருந்தாலும் அவனைத் தேடி எல்லோரும் வந்து விடுவார்கள். புகழும் அவனை நாடி வரும். அடர்ந்த காட்டினுள் பூக்கும் பூக்களை அறிந்து தேனீக் கள் எப்படி வருகின்றனவோ, அதைப் போல. பிராணனை மனதின் தூல வடிவம் என்று கூறலாம். வாழ்வின் இறுதிவரை மனம், பிராணனை உடலில் வைத்துக் கொண்டிருக்கும். உடல் மரிக்கும் போது அதனைக் கவர்ந்து கொண்டு போகும். பிராணாயாமத்தைப் போலவே, மூர்த்தி தியானமும், மந்திரம் ஜெபிப்பதும், ஆகார நியமமும் மனதை அடக்க உதவி புரிகிறது. ஒரு மனிதர் மிகவும் அருமையான நடையில், சிறந்த கருத்துகளைப் பற்றிப் பேசுபவராக இருக்கலாம். ஆனால் அது மக் களைக் கவருவதாக இருக் காது. மற்றொருவர் பேச்சில் அழகிய மொழி, கருத்து என்ற எதுவும் இல்லாமல் இருக்கலாம். ஆனால் அவருடைய சொற்கள் கேட்பவர்களின் உள்ளங்களை கவர்கின்றன. அவருடைய ஒவ்வொரு செயலும் சக்தி வாய்ந்தவை.


இந்தியாவில் கொரோனா பரவலை கட்டுப்படுத்த மேற்கொள்ளப்பட்டிருக்கும் ஊரடங்கு ஏப்ரல் 14-ம்தேதியுடன் முடிவுக்கு வருகிறது. இந்த நிலையில் உயிர்களைக் காக்க ஊரடங்கை நீட்டிக்க வேண்டும் என்று பிரதமர் மோடிக்கு தெலங்கானா முதல்வர் சந்திர சேகர ராவ் கோரிக்கை வைத்துள்ளார். கொரோனா பரவலை தடுப்பதற்காக கடந்த மாதம் 25-ம்தேதி முதல், 21 நாட்கள் ஊரடங்கு கடைபிடிக்கப்பட்டு வருகிறது. இந்த ஊரடங்கு ஏப்ரல் 14-ம்தேதியுடன் முடிவுக்கு வருகிறது. இதற்கிடையே, நாட்டில் கொரோனா பாதிக்கப்பட்டோர் எண்ணிக்கை கணிசமாக உயர்ந்து வருவதால், ஊரடங்கு நீட்டிக்கப்படலாம் என தகவல்கள் வெளியாகின. இந்த நிலையில் இன்று, தெலங்கானாவில் ஜூன் 3-ம்தேதி வரை ஊரடங்கு உத்தரவு நீட்டிக்கப்பட்டுள்ளதாக தகவல் ஒன்று வெளியாகி பரபரப்பை ஏற்படுத்தியது. பின்னர் இது வதந்தி என தெலங்கானா அரசு விளக்கம் அளித்தது. ஒவ்வொரு மாநிலங்களிலும் கொரோனா பாதிப்பு எப்படி உள்ளது என்பது குறித்து பிரதமர் மோடி முதல்வர்களிடம் ஆலோசனை நடத்தி வருகிறார். அவரிடம் ஊரடங்கை நீட்டிக்க வேண்டும் என்று தெலங்கானா முதல்வர் சந்திர சேகர ராவ் வலியுறுத்தியுள்ளார். இதுதொடர்பாக இன்று அவர் அளித்த பேட்டியில் கூறியதாவது- ஒவ்வொரு நாளும் நமக்கு ரூ. 400 முதல் ரூ. 450 கோடி வரையில் இழப்பு ஏற்படுகிறது. ஏப்ரல் மாதத்தில் 4 நாட்களில் மட்டும் ரூ. 2,400 கோடியளவுக்கு செலவாகியுள்ளது. உயிர்களைக் காக்க நாம் ஊரடங்கை நீட்டிக்க வேண்டும். இதனால் பொருளாதார பாதிப்பு ஏற்படும். அதனை பின்னாளில் சரி செய்து கொள்ளலாம். இதுதொடர்பாக பிரதமரிடம் பேசியுள்ளேன். ஊரடங்கை தவிர்த்து கொரோனாவை கட்டுப்படுத்த வேறு வழியில்லை. போஸ்டன் கன்சல்டிங் குழுமம் ஜூன் 3-ம்தேதி வரை ஊரடங்கை நீட்டிக்க வேண்டும் என்று பரிந்துரை செய்துள்ளது.


source: fineweb

text: ஒலியாக இரவை மாற்றலாம் சுவர்க்கோழி அதை அறியும் நிறமாக இரவை மாற்றலாம் வௌவால்கள் அதை அறியும் ஓரு சொல்லாக அதை மாற்றலாம் மிக எளிமையான மிக இருண்ட ஒரு சொல்லாக நான் ஒரு வாரம் கழித்து நான் நீலிமாவிடம் சொன்னேன்”நீ அன்று அந்த முத்தத்தை அளிக்காவிட்டால் நான் ஒரு அடிகூட முன்னால் எடுத்து வைத்திருக்க மாட்டேன்”. அதை ஆங்கிலத்தில்தான் என்னால் சொல்ல்ல முடிந்தது. அந்த மொழி எல்லாவற்றையுமே ஒரு வணிகம்போல ஆக்கிவிடுகிறது என்று பட்டது. அவள் புன்னகையுடன் ”ஏன்?” என்றாள் ”பயமா?” நான் ”பயமில்லை....ஆனா ஏதோ ஒண்ணு..ஒரு ஒருவகையான...” என்று தடுமாறி ஆங்கிலத்தில் ”நான் உன்னை இன்னமும் ஒரு நடைமுறை யதார்த்தமாக புரிந்துகொள்ள ஆரம்பிக்கவில்லை. நீ என்னுடைய கனவில்தான் இன்னமும் நிகழ்ந்துகொண்டிருக்கிறாய்” என்றேன். ”எல்லாம் பிரமைகள்” என்றாள். நான் ”உன்னை நான் இதுவரைக்கும் பகல் வெளிச்சத்தில் பார்த்ததே இல்லை” என்றேன். ”ஏன் பார்க்க வேண்டும்? பகல் வெளிச்சத்தில் என்ன நடந்துவிடும்?” ”ஒன்றும் நடக்காது. ஆனால் அது ஒரு யதார்த்தம்...” ”இது?” ”இது இன்னும் கொஞ்சம் அழகான யதார்த்தம்” என்னால் குழப்பம் இல்லாமல் சொல்ல முடியவில்லை. ”ஆனால் இந்த யதார்த்தம் நாம் உருவாக்கிக் கொள்வது. கடவுள் நமக்கு அளிக்கும் யதார்த்தம் பகல்தான். அது நம்மை மீறியது” ”நீங்கள் குழம்பிப்போயிருக்கிறீர்கள்” என்றாள் நீலிமா உண்மைதான். குழம்பித்தான் போயிருந்தேன். மௌனமாக காரை ஓட்டினேன். நாங்கள் கொடுங்கல்லூருக்குச் சென்று கொண்டிருந்தோம். இரு பக்கமும் இரவு விளக்குகள் மௌனமாக பின்னால் ஓட சாலை சுருளழிந்து முன்னால் ஓடிக்கொண்டே இருந்தது. சிடி ஒன்றின் மீது செல்லும் லேஸர் வருடல் போல காரின் முகப்பொளி சாலை மீது செல்ல அந்த சிடியின் பதிவுகள் உயிர்கொண்டு ஒலிப்பது போல என் மனம் சிந்தனைகளை கொட்டிக்கொண்டிருந்தது. ஆனால் ஆட்டுமந்தைகள் போல முட்டி மோதி ஒன்று மேல் ஒன்று ஏறி ததும்பும் வீண் எண்ணங்களாக அவை இருந்தன ”மொத்த்ததில் நான் யட்சியா பெண்ணா என்று இனிமேல்தான் தீர்மானிக்க வேண்டியிருக்கிறது, இல்லையா?” என்றாள். ”அப்படி எல்லாம் இல்லை...” என்றேன். அவள் கனத்த குரலில் ”ராத்திரி குரல்வளையைக் கடிச்சு ரத்தத்தை முழுக்க உறிஞ்சிட்டு போயிடுவேனான்னு பயமா இருக்கா?” நான் திரும்பி புன்னகைசெய்து ”ஆமா...” என்றேன். ” எனக்கும் ஆசையாத்தான் இருக்கு...பாப்போம்” என்றாள் நீலிமா. நான் சிரித்தபோது அவளும் சிரிக்க அந்த நிமிடம் வரை வந்த அந்த இறுக்கம் மெல்ல தளர்ந்தது. ”நீ ஒரு வலிமையான ஆளுமையாக இருக்கிறாய். அதுதான் காரணம். வலிமையான பெண்களை ஆண்கள் அஞ்சுவார்கள்” என்று மேலும் ஆங்கிலத்தில் சொன்னேன். ”ஓ கமான், அந்த ஸில்லி தத்துவப்பேச்சை விடுங்க...தமிழிலே பேசுங்க” நான் ”ஓகே” என்றேன். ”நானே வலிஞ்சு வந்தது பிடிக்கலியா?பொதுவா அந்த மாதிரி முன்னால்வர்ர பெண்கள் அவங்களோட ஈர்ப்பை இழந்திடுவாங்கன்னு சொல்றாங்களே” ”அதெல்லாம் இல்லை” என்றேன் ”அதிலேதான் ஆண்களுக்கு அற்புதமான ஒரு மகிழ்ச்சி இருக்கு...அது ஒரு அற்புதமான ராத்திரி... என் உடம்பிலே ஒருநாள் முழுக்க அந்த நிசாகந்தி மணம் வந்திட்டிருந்தது” ”நான் அன்னைக்கு எப்டியோ இமோஷனலாயிட்டேன்...ஏன்னா, நீங்க பின்னாலே காலெடுத்து வைக்கிறீங்கன்னு தோணிட்டிருந்தது. அன்னைக்கு முழுக்க நான் தவிச்சிட்டே இருந்தேன். ·பாதர் ஒரே தியாலஜியா போட்டுத்தள்ளிட்டிருந்தார். என்னாலே உக்காந்திருக்கவே முடியலை. அழுகை அழுகையா வந்தது. அப்பதான் நீங்க வந்து வாசலிலே நின்னீங்க. மைகாட், அந்த மொமெண்டை எப்டி சொல்றது. என் லை·ப்ல அது ஒரு கிரேட் மொமெண்ட். அப்டியே உடம்புக்குள்ளே இருந்து என்னென்னமோ பொங்கி வந்தது...ஒரு செகண்டிலே நான் கண்ட்ரோல் பண்ணிக்காம இருந்திருந்தா அப்பவே அத்தனை பேர் முன்னாடி பாய்ஞ்சு வந்து கட்டிப்பிடிச்சு முத்தமா குத்திருப்பேன்..” நான் நெகிழ்ந்து என் கையை அவள் தொடைமேல் வைத்தேன். அவள் தன் இரு கைகளாலும் என் கையைப் பற்றிக்கொண்டாள். ”ஆச்சரியம்தான் இல்லை? ஒரு செகண்டிலே நரகம் சொர்க்கமா ஆயிடுச்சு. அதுக்கு முன்னாடிவரை நான் ஏன் உயிர்வாழணும்னு நெனைச்சிட்டிருந்தேன். அதுக்குப் பிறகு நான் தான் உலகிலேயே அதிர்ஷ்டசாலின்னு தோணிட்டுது... ” நான் பெருமூச்சு விட்டேன். இருவரும் அவரவர் உணர்ச்சித்ததும்பல்கள் வழியாக சென்றோம். பின்னர் மீண்டும் இருவருமே பெருமூச்சு விட்டோம். மனம் முழுக்க தித்திப்பு பொங்கி இறுகி நெஞ்சு வலிப்பது போலிருந்தது. அந்த தீவிரம் மனதுக்கு அதிகம், அத்தனை உவகை மனிதனுக்கு தேவையே இல்லை, அந்த அளவுக்கு மகிழ்ச்சி கொண்டால் மகிழ்ச்சியே அவஸ்தையாக ஆகிவிடுகிறது. நரம்புகள் கனம் தாளாமல் வெடிப்பவை போல ஆகிவிடுகின்றன. நான் கீழே வர விரும்பினேன். ஒரு வேகத்தில் ஏறிவிட்ட மரத்திலிருந்து இறங்க முடியாமல் தவிப்பது போலிருந்தது. என்னால் சொற்களைக் கண்டுபிடிக்க முடியவில்லை. பின்பு கிடைத்த ஒரு சொற்றொடரை பற்றிக்கொண்டேன். ”எப்ப நான் வேணும்னு தோணிச்சு?” நீலிமா தன் விரல்களைப் பார்த்து சிறிது நேரம் பேசாமல் இருந்தாள். பின்பு ”உண்மையச் சொல்லட்டுமா? பாத்த முதல் நிமிஷமே” என்றாள். ”ஓ” என்றேன். ”நான் செருப்பைக் கழட்டுறப்பதான் உங்களைப் பாத்தேன். மனசு திக்குன்னு ஆகிப்போச்சு. கால்கூட கொஞ்சம் தடுமாறிச்சு...அதுக்குப் பிறகு வந்து சோபாவிலே உக்காருற வரைக்கும் நான் எங்க இருக்கேன்னே தெரியல்லை” நான் சீட்டியடித்தேன். ”என்ன சீட்டி, காலிப்பசங்க மாதிரி” ”திஸ் இஸ் த கிரேட் கண்டதும் காதல்” என்றேன் ”ஆனா ஏன் அப்டீன்னு யோசிச்சா எனக்கு ஒண்ணு தோணிச்சு, ஐ வாஸ் லாங்ஙிங்... எனக்கு ஒரு ஆண் தேவைப்பட்டான். அதான் உண்மை. ஏதோ ஒரு ஆண் இல்லை. மனசுக்குள்ளே ஒரு நல்ல லவ்வரா உள்ள போகக்கூடிய ஒரு ஆண். அதான். வேறே ஒண்ணுமே இல்லை. வருஷக்கணக்கா நான் அதுக்காக ஏங்கி ஏங்கி உருகிட்டிருந்தேன். அது என்னைச் சுத்தி இருக்கிற எல்லாருக்குமே தெரியும்னு நினைக்கிறேன். எங்க அப்பா கம்லா ஆன்டி அட்மிரல் எல்லாருமே எவ்ளவு சாதாரணமா இதை அனுமதிக்கிறாங்கன்னு பாத்தா தெரியும். எல்லாருமே காத்திட்டிருந்தாங்க, உங்களை மாதிரி ஒருத்தருக்காக. எஸ், ஐ வாஸ் லாங்ஙிங்” ”எதுக்காக?” என்றேன். உடனே கேவலமான கேள்வி என்று தோன்றி ”ஐயம் ஸாரி, வாட் ஐ மீன் இஸ்..” என்றேன். ”தட் இஸ் ஆல் ரைட்.. செக்ஸ¤க்கான ஏக்கம்னு நினைக்கிறீங்க. அப்பட்டமா சொல்லப்போனா அதுவும் தான். எப்பவுமே என் உடம்பு செக்ஸ¤க்காக ஏங்கிட்டிருக்கு. எனக்கு தினமும் அது தேவைப்படுது... எப்பவுமே என் உடம்பு நிலைகொள்ளாம பரபரன்னுதான் இருக்கும். எப்பவுமே ரொமாண்டிக்கா...ஒரு பிரியமான ஆண் கண்முன்னாடி நின்னுட்டிருக்கிறமாதிரி... ஆனா அதுக்கு ஆம்பிளை வேணும்னு இல்லை. ·பாண்டஸி போதும். ஐ வில் டு இட் மைசெல்·ப்” நான் அவளுடைய வெளிப்படைத்தன்மையை எப்போதுமே பிரமிப்புடன் பார்த்துக்கொண்டிருந்தேன் என்றாலும் அப்போது ஸ்டீரிங்கை பிடித்திருந்த என் கைகள் மெல்ல நடுங்கின. ”ஆனா இது அதுக்காக இல்லை. எனக்கு இமோஷனலா ஆண் தேவைப்பட்டான். ஸ்பிரிச்சுவலா... என்னாலே தனியா இருக்க முடியல்லை. அதைவிட சரியாச் சொல்லணுமானா தனியா இருக்கிறேங்கிற நெனைப்பை தாங்கிக்க முடியலை... அதான். அதுக்காகத்தான்” நான் மீண்டும் அவள் தொடையில் கைவத்து மென்மையான தசையை மெல்லப்பற்றி அழுத்தினேன். எதிரே ஒரு லாரி வர ஸ்டீரிங்கில் கை வைக்க வேண்டியிருந்தது. ”நீங்க எப்டி இதைப் புரிஞ்சுக்கிறீங்கன்னு தெரியல்லை. ஆனா ...எப்டிச் சொல்றது...என்னால இந்த ராத்திரிய தனியா தாண்ட முடியல்லை.” ”எந்த ராத்திரியை?” ”இந்த நீளமான ராத்திரியைத்தான். இது ஒரே ராத்திரிதானே...நடுவே நடுவே தூங்கிட்டாலும்கூட இது ஒரு சிங்கிள் நைட் தான். அப்டித்தான் எனக்குத் தோணுது. இந்த ராத்திரி ரொம்ப நீளமானது...”அவள் குரலில் தெரிந்த தவிப்பைக் கண்டு நான் திரும்பிப் பார்த்தேன். முகம் உருகுவது போல் இருந்தது. ”...பகல் மாதிரி இல்லை ராத்திரி. பகலிலே நெறைய டைவர்ஷன்ஸ் இருக்கு. நெறைய மெட்டீரியல் விஷயங்கள் இருக்கு. ராத்திரி அப்டி இல்லை.. ராத்திரி ரொம்ப எமோஷனலானது. மனசு உருகி நெகிழ்ந்து போய் இருக்கு. அப்ப நம்மாலே எதையுமே கட்டுப்படுத்த முடியாது. ராத்திரியோட பிரச்சினையே இதான். இங்க எல்லாமே கடுமையா இருக்கும். காதல், காமம், வெறுப்பு, குரோதம் எல்லாமே உக்கிரமாத்தான் இருக்க முடியும். எதுக்குமே கண்ட்ரோல் இருக்காது... அதான்பிரச்சினையே. ராத்திரியிலே வாழறது ரொம்பக் கஷ்டம் சரண். ராத்திரியை நம்மாலே சமாளிக்கவே முடியாது...” என் தோளில் கைவைத்து ”நீங்க என்கூட இருக்கணும். என்னை தனியா விட்டிரக்கூடாது” என்றாள் நான் ”கண்டிப்பா...” என்றேன். மேலே என்ன சொல்வது என்று தெரியவில்லை. ”ஐ லவ் யூ” என்றேன். அந்த தேய்ந்துபோன சாதாரணமான சொற்கள் அப்போது எல்லையற்ற உணர்ச்சியும் கவித்துவமும் அர்த்த விரிவும் கொண்டவையாக இருந்தன. நான், நீ ,காதல் என மூன்றே மூன்று இருப்புகளினால் ஆன உலகம் அது. நான் நீயுடன் காதலால் இணைக்கப்பட்டிருக்கும் உலகம். நானும் நீயும் செய்வது காதல் மட்டுமாக இருக்கும் உலகம். காதல் என்ற பெயர்ச்சொல் வினைச்சொல்லாக உருமாறும் இடம் . நான் மேலும் உத்வேகத்துடன் ”ஐ லவ் யூ நீல்” என்றேன் அவள் சீறும் ஒலியுடன் அழுதபடி அப்படியே முகம் பொத்தி மடங்கி தன் மடியில் குப்புறக் கவிழ்ந்து குலுங்கி விசும்ப ஆரம்பித்தாள். நான் அவளை திகைப்புடன் பார்க்க கார் நிலைவிட்டு ஓரமாக இறங்கியது. காரை நிறுத்திவிட்டு அவள் தலைமேல் கையை வைத்தேன். எதுவும் சொல்லத் தோன்றவில்லை. அப்போதுகூட அவளுடைய முதுகிலும் புறங்கழுத்திலும் பளீரிடும் சருமத்தில் என் பார்வை செல்வதை உணர்ந்த போது ஆச்சரியமாக இருந்தது. அவள் சில நிமிடங்கள் அழுதபின்பு நிமிர்ந்து கண்களை தன் சேலை நுனியால் ஒற்றிக்கொண்டாள். நான் சட்டென்று அவளை இழுத்து உதடுகளில் அழுத்தமாக முத்தமிட்டேன். அவள் அதை எதிர்பார்த்திருந்தது போல தோன்றியது அதன்பின்னர் பயணம் மிக உற்சாகமானதாக ஆகியது. இருவரும் ஒருவரை ஒருவர் சீண்டிக்கொண்டோம். ஒருவரை ஒருவர் பிடித்து தள்ளி சிரித்தோம். எங்கள் காரே சிரித்துக்கொண்டே ஓடுவது போல அங்குமிங்கும் அலைபாய்ந்தது. நல்லவேளையாக அந்த நேரத்த்தில் சாலையில் எவருமே இருக்கவில்லை. அவ்வப்போது சில மீன் லாரிகள் மட்டும் கொச்சின் நோக்கிச் சென்று கொண்டிருந்தன. பாலத்தின் மீது சென்றபோது நான் காரை நிறுத்தி கதவைத்திறந்து வெளியே பார்த்தேன். மெழுகு ஓவியம்போல நீரும் நீரில் பிரதிபலித்த தென்னைமரக்கூட்டங்களும் தெரிந்தன. ”போலாம், கரை பாலத்திலே நிறுத்தக்கூடாது” என்றாள் நீலிமா. ”அது பகல் சட்டம்...இது ராத்திரி. வௌவால்களுக்கு எல்லாமே தலைகீழ்தான்” ”போதும் தத்துவம்...இப்ப போறோமா இல்லையா?” கொடுங்கல்லூருக்கு இரவு இரண்டு மணிக்குச் சென்று சேர்ந்தோம். ஏற்கனவே பத்துப் பதினைந்து கார்கள் பெரிய அரசமரத்தடியில் நின்றிருந்தன. ஒரே ஒரு டீ மற்றும் வெற்றிலைபாக்குக் கடை மட்டும் திறந்திருந்தது. காருக்குள்ளேயே நான் வேட்டியைக் கட்டி உள்ளிருந்து பாண்டை இழுத்து வெளியே எடுத்தேன். நீலிமா வாய் பொத்திச் சிரித்தாள். ”என்ன?” ”ஓண்னுமில்லை” ‘என்னன்னு சொல்லு” ”இல்ல, மாடு குட்டி போடுறது மாதிரி இருக்கு” ”சீ...நாயே” என்று எட்டி அவள் மண்டையில் அடித்தேன். சட்டையை கழட்டிவிட்டு வெறும் மார்புடன் சென்றபோது காற்றுவந்து பட்டு உடல் சிலிர்த்தது. ” இப்ப நீங்க ஒரு நல்ல நாயர் மாதிரி இருக்கீங்க” ”அதாவது?” ”மார்பிலே முடி..” ”ஓ” என்றேன். ”ஒண்ணு தெரியுமா மலையாளா சினிமாவிலேயே நல்ல நாயர் மாதிரி இருக்கிற ஒரே ஆக்டர் மம்மூட்டிதான்” என்று சிரித்தாள். கோயில் கோபுரமில்லாமல் ஒரு சாதாரண கட்டிடம் மாதிரி இருந்தது. மையக் கோயிலுக்கு அருகே இரு சிறு கோயில்கள். ஆலமரத்தில் கீழிருந்து சென்ற ஒளி இலைகளில் ஆடியது. காருக்குள் தாம்பாளத்தில் பூஜைக்கான பொருட்கள் இருந்தன. பழங்கள் பூக்கள் களபமும் செந்தூரமும் தவிர ஒரு செம்பட்டும் இருந்தது. கமலா எல்லாவற்றையும் முறையாக எடுத்து வைத்திருந்தார். தட்டுடன் கிழக்கு வாசல் வழியாக உள்ளே நுழைந்தோம். கோயில் வாசல் பூட்டியிருக்க அர்த்தமண்டபத்தில் மட்டும் சிவப்புச் சங்குபுஷ்பங்கள் பூத்தது போல சுடர்கள் எரிய குத்துவிளக்குகள் கூட்டமாக நின்ரன. ”என்ன பூட்டியிருக்கு?” என்றேன். ”இது சிவன் கோயில்...அம்மைகோயில் வடக்குமுகமா இருக்கும்... நாம பக்கவாட்டிலே நுழையறோம்” எனக்கு அந்தக்கோயில் பலவகையான குழப்பங்களை அளித்தது. கிழக்குவாசலை நோக்கியதாக ஒரு சிவன் கோயில். அதன்வலதுபக்கம் ஒரு நீளமான கருவறை வடக்குபக்கம் திறந்தது. அதில்தான் கொடுங்கல்லூரம்மா இருந்தாள். இரு கோயில்களுக்கும் ஒரே அர்த்தமண்டபம்தான். ”வடக்கு வாசல் வழியா உள்ளே வரக்கூடாது. அம்மை கண் நேரக நம் மேல் விழக்கூடாது” என்றாள் நீலிமா. கோயிலுக்குள் சிலரே இருந்தார்கள். ஒரு கணவனும் மனைவியும் மண்டபத்தருகே நிற்க ஒரு நம்பூதிரி மட்டும் விளக்குகளுக்கு எண்ணை விட்டுக்கொண்டிருந்தார். கருவறைக்குள் தேவியின் சிலை சந்தனக்காப்பு போடப்பட்டு பெரிய விழிமலர்களும் வெள்ளி மார்பக அங்கியும் அணிவிக்கப்பட்டு மலர்மாலைகள் சூழல் நெய்விளக்குகளின் ஒளியில் உயிருடன் அதிர்வது போல தெரிந்தது. ”இது கண்ணகி தானே?” என்றேன் கிசுகிசுப்பாக. ”யாரா இருந்தா என்ன, தெய்வம்” என்றாள் நீலிமா. அது உண்மைதான், சிவனும் விஷ்ணுவும் முருகனும் மட்டும் யாரென்று நமக்கு தெரியவா செய்கிறது? கோயிலுக்குவலப்பக்கம் ஒரு மண்டபம் இருந்தது. ”அதான் பழைய கர்ப்பகிருகம். அதை ஆதிசங்கரர் நிரந்தரமா மூடிட்டார்னு சொல்றாங்க. அது மேற்கு வாசல் உள்ள கர்ப்பகிருகம். அந்த வாசலை கல் வைச்சு மூடி அதுக்கு முன்னாடி இந்தக் கருவறைய கட்டி இதை வடக்கு பாத்து வச்சிருக்காங்க.” ”உள்ளே பாக்க முடியுமா?” என்றேன். ”முடியாது. உள்ள ஸ்ரீசக்ரம் இருக்கிறதா நம்பிக்கை” என்றாள். உள்ளே இருந்த நம்பூதிரி கணீரென்ற மென்குரலில் மந்திரங்களைச் சொல்லிக்கொண்டிருந்தார். தீப ஒளியில் விழிமலர்களின் வளைவில் பட்ட ஒளி நடுவிழி போல மலர அம்மன் அந்த உச்சரிப்பைக் கேட்டுக்கொண்டிருப்பதாகப் பட்டது. மேலும் சிலர் வந்து கருவறை முன் குழுமினார்கள். ஆண்கள் அனைவரும் சட்டையில்லாமல் இருந்தது ஒரு வித்தியாசத்தை உருவாக்கியது. குழந்தைகளே இல்லை. அனைவருமே ஒரு விதமான மௌனத்துடன் தங்களுக்குள் மூழ்கியவர்கள்போல நின்றிருந்தார்கள். காற்று கோயிலை வளைத்து வந்து என்னை தழுவி கடந்துசெல்ல ஆடும் சுடர்களில் மண்டபம் திரைச்சீலை ஓவியம் போல் அசைந்து நெளிந்தடங்கியது. ”சுற்றி வரவேண்டாமா?” என்று மெல்ல கேட்டேன். ”இங்க சுத்திவரக்கூடாதுன்னு ஐதீகம்” என்றாள் நீலிமா. கோயிலின் வலப்பக்கத்தில் இருந்து மெலிந்த கரிய உடல்கொண்ட ஒரு வயோதிகர் பெரியதோர் நார்ப்பெட்டியுடன் வந்தார். அது நிறைய பச்சை மட்டைகீற்றுகளில் வெண்துணி சுற்றி தேங்காயெண்ணை ஊற்றப்பட்ட பந்தங்கள் இருந்தன. மண்டபத்தின் நான்குமூலைகளிலும் நான்கு பந்தங்களை நட்டுவிட்டுச் சென்றார். இன்னொரும் இருவர் அவருடன் சேர்ந்துகொள்ள அவர்கள் கோயிலின் வெளி வளைப்பில் இருந்த ஏராளமான சிறு சிறு தெய்வ சன்னிதிகள் முன் மூன்று மூன்று பந்தங்களை நட்டார்கள். சங்கு ஒலிக்க நம்பூதிரி கருவறைக் கதவை மூடினார். ”உள்ள என்ன பண்றார்?” என்றேன்.”இங்க எல்லாமே தாந்த்ரீக பூஜைதான். உள்ள நெறைய சைகைகள் எல்லாம் உண்டு. ஒருகாலத்திலே இங்கே நரபலியெல்லாம்கூட குடுத்திருக்காங்க. எங்க அப்பா சின்னவயசிலே இங்க ஆடு கோழியெல்லாம் அறுக்கிறதைப் பார்த்திருக்கார்...”என்றாள் நீலிமா. ”நம்பூதிரியா அறுப்பாங்க?” ”இவங்க நம்பூதிரி இல்லை. இவங்களுக்கு அடிகள்னு பேரு” ஒருவர் எங்களைப்பார்க்க நாங்கள் பேச்சை முடித்துக்கொண்டோம். சட்டென்று சங்கொலியும் மணியோசையுமாக கதவுகள் திறந்தன. உள்ளே தேவி தகதகவென்று எழுந்து கூத்தாடுவதுபோலிருந்தது. இருபக்கமும் நெய்ப்பந்தங்கள் கூவும் சேவல் போல தலைசொடுக்கி தலைசொடுக்கி எம்பின. அடிகள் கையில் ஒரு நெய்ப்பந்தத்துடன் வெளியேவந்தார். அந்தபந்தத்தில் இருந்து நெருப்பைக் கொளுத்திக்கொண்டு சென்று எல்லா பந்தங்களையும் பற்ற வைத்தார்கள். மொத்த கோயில் வளாகமும் தீக்கொழுந்துகள் பதாகைகள் போல பறக்க தங்கள் நிழலுடன் இணை சேர்ந்து நடனமிட ஆரம்பித்தது. அடிகள் பந்தங்களுடன் செல்ல பின்னால் அனைவரும் வணங்கியபடிச் சென்றார்கள். மேற்குவாசலில் இன்னொரு அர்த்தமண்டபம் இருந்தது. ஒரு மாபெரும் கண்டாமணி அதில் இருளுக்குள் தொங்கியது. ஒருகாலத்தில் மேற்குவாசல்தான் பிரதானமாக இருந்திருக்கிறது. அம்மன் மேற்கு நோக்கி கோயில்கொண்டிருந்த காலம். இப்போது நிரந்தரமாக மூடப்பட்டிருந்தது அது. அதன் முன் இடுப்பளவு உயரமுள்ள சுவரால் வளைக்கப்பட்ட சதுரப்பகுதியில் நிறைய சிறு கல்பிரதிஷ்டைகள். அவற்றுக்கெல்லாம் பந்தங்கள் வைக்கப்பட்டிருந்தன. மூன்றடி உயரமான ஒரு சிலை செங்களபம் சார்த்தப்பட்டு சதையாலானது போல உருவம் மழுங்கி நின்றது. அதன் முன்பு கொண்டுவந்த பந்தத்தை நாட்டியபின் அடிகள் கைகளால் சைகைகள் செய்து ”ஓம் ஹ்ரீம் ·பட்” என மந்திரங்கள் சொன்னார். சிலைக்கு முன் செந்நிறமான மலர்களும் தாம்பாளத்தில் குவியலாக அரிசிமாவும் இருந்தன. நான் மெல்ல ”இது என்ன தெய்வம்?” என்றேன். ”இதுவா...இது நான் தான்” என்றாள் நீலிமா. ”விளையாடாதே” ”சத்தியமா...எங்க அம்மாவுக்கு மூணு அபார்ஷனுக்குப் பினனாடி இங்க வந்து வேண்டிகிட்ட பிறகுதான் நான் பிறந்தேன். அதான் எனக்கு இந்த தேவியோட பேரு வச்சாங்க. இது நீலி” நான் அந்த செக்கச்சிவந்த சிலையையே பார்த்தேன். கண்கள் மூக்கு முலை ஏதுமில்லாத உருவம். ஒரு செம்பட்டை அழுத்தமாக மூடியதுபோல. ஆனால் பார்த்திருக்கவே அது உருவம் கொண்டது. கண்கள் தெளிந்தன. புன்னகை கூட தெரிவது போலிருந்தது. ”இவளுக்கு வனமாலா என்றும் பேருண்டு. இந்தக்கோயில் வளைப்புக்குள் நூற்றெட்டு பரிவார தேவதைகள் உண்டு. இவள்தான் தலைவி” என்றாள் நீலிமா. அடிகள் உரத்தகுரலில் மந்திரங்களை கூவியபடி பலியர்ப்பிக்க ஆரம்பித்தார். எங்கோ ஒரு முரசு வீம் வீம் என்று அதிர ஆரம்பிக்க கண்டாமணி இணைந்துகொண்டது. அந்த அதிர்வின் ஓளிப்பிரதிபலிப்பாக இருந்தது பந்த வெளிச்சம். நீலியின் செக்கச்சிவந்த சிலையும் ஒரு கனத்த தீச்சுடராக ஆனதுபோல உணர்ந்தேன். [மேலும்]


text: வடகிழக்குப் பருவமழை டிசம்பர் 1-ம் தேதி முதல் தீவிரம் அடையும் என்று சென்னை வானிலை மையம் அறிவித்திருக்கிறது. கடந்த ஆண்டைப் போல சென்னையை புரட்டிபோடும் மழையாக இருக்கும் என வாட்ஸ்அப்புகளில் தகவல்கள் பரப்பப்படுகின்றன. அதில் எவ்வளவு தூரம் உண்மை இருக்கின்றது. மழை காலம் தமிழ்நாட்டில் தென்மேற்கு பருவமழையால் வழக்கமாக 31 செ.மீ மழை பெய்யும். ஆனால் இந்த முறை 25 செ.மீ பெய்துள்ளது. அதாவது 6 சதவிகிதம் குறைவாகப் பெய்துள்ளது. வடகிழக்குப் பருவமழை மூலமாகத்தான் தமிழகத்துக்கு 60 சதவிகிதம் மழை கிடைக்கிறது. வடக்கிழக்குப் பருவமழை காலத்தில் கடந்த ஆண்டு தமிழகத்தில் 152 சதவிகிதம் மழை பெய்தது. மழையில்லாத நவம்பர் இந்த வருடம் கடந்த அக்டோபர் 30-ம் தேதிதான் வடகிழக்குப் பருவமழை தொடங்கியதாக சென்னை வானிலை மையம் அறிவித்தது. வழக்கமாக வடகிழக்குப்பருவமழை என்பது அக்டோபர் 21-ம் தேதி தொடங்கும். இந்த வருடம் 9 நாட்கள் தாமதமாகத்தான் வடகிழக்குப் பருவமழை தொடங்கியிருக்கிறது. ஆனால், வடகிழக்குப் பருவமழையின் தாக்கம் இது வரை பெரிய அளவில் இல்லை. குறிப்பாகச் சொல்ல வேண்டுமானால், நவம்பர் மாதம் கனமழை பெய்யவில்லை. பொதுவாக வடகிழக்குப் பருவமழை காலங்களில் தென்மேற்கு வங்கக் கடல் பகுதியில் கிழக்கு பகுதியில் காற்றழுத்த தாழ்வு நிலை உருவாகி மேற்கு நோக்கி நகர்ந்து அது மழையைத் தருவதாக இருக்கும். அதே போல மேற்கு பகுதியில் காற்றழுத்தத் தாழ்வு நிலை உருவாகி அதுவும் போதுமான அளவுக்கு மழையைத் தரும். இப்போது வங்கக் கடலில் சில நாட்களுக்கு முன்பு உருவான காற்றழுத்த தாழ்வு நிலை தெற்கு பகுதியில் மிகவும் கீழே உருவாகி அது அப்படியே நகர்ந்து விட்டது. இதனால் தமிழகத்துக்கு மழை கிடைக்காமல் போய்விட்டது. வடகிழக்குப் பருவமழை தொடங்கியபோது உருவான ரொனோன் புயல், காற்றில் இருந்த ஈரப்பதத்தை எடுத்துக் கொண்டு போய்விட்டது. இது தவிர மேற்கு திசை காற்று என்று சொல்லப்படும் மித வெப்ப மண்டலத்தில் இருந்து வரும் மேலைக் காற்று கீழே வந்ததால் மழையின் தாக்கம் குறைந்து விட்டது. லா நினோ காரணமா? இது தவிர முக்கியமான ஒன்று. பசிபிக் பெரும் கடலில் சில நாட்கள் முன்பு லா நினோ உருவாகி உள்ளது. லா நினோ என்பது எல் நினோவுக்கு எதிரான ஒன்று. எல் நினோ என்பது கனமழையைக் கொண்டு வரும். லா நினோ என்பது அதற்கு எதிரான செயலைச் செய்யும். இது கடல் பகுதியில் உருவானால் மழை குறையும். பனிப்பொழிவு அதிகமாக இருக்கும். இதன் காரணமாகத்தான் நமது வங்க கடலிலும் பாதிப்பு ஏற்பட்டது. லா நினோவின் தாக்கம் இருப்பதால்தான் பனியின் தாக்கம் அதிகம் இருக்கிறது. நெருங்கி வரும் காற்றழுத்த தாழ்வு நிலை இப்போது தென்மேற்கு வங்கக் கடலில் குறைந்த காற்றழுத்த தாழ்வு நிலை உருவாகி இருக்கிறது. அடுத்த ஒரு நாளில் இது ஆழ்ந்த காற்றழுத்த தாழ்வு நிலையாக மாறக் கூடும் என்று சென்னை வானிலை மையம் கணித்துள்ளது. இப்போதைக்கு இந்த காற்றழுத்த தாழ்வு நிலை தமிழகத்தில் இருந்து தூரத்தில் இருந்தாலும் கூட இந்த காற்றழுத்த தாழ்வு நிலை தமிழகத்தை நோக்கி வரும் என்றும் எதிர்பார்க்கப்படுகிறது. இதனால் டிசம்பர் 1 முதல் சென்னை உள்ளிட்ட கடலோர மாவட்டங்களிலும், உள் மாவட்டங்களிலும் நிச்சயம் கனமழை பெய்யும் என்று சென்னை வானிலை மையம் கூறி உள்ளது. கடந்த ஆண்டைப் போல இருக்குமா? கடந்த ஆண்டு நவம்பர் மாதத்திலேயே குறைந்த காற்றழுத்த தாழ்வு நிலை உருவாகி தமிழகத்தை நோக்கி நகர்ந்து வந்ததால்தான் கனமழை பெய்தது. கடந்த ஆண்டு நவம்பர் பெய்த மழையின் காரணமாகத்தான் நீர் நிலைகள் நிரம்பியிருந்தன. பின்னர் டிசம்பர் மாதமும் மழை பெய்ததால்தான், ஏற்கெனவே நிரம்பியிருந்த நீர்நிலைகள் மீண்டும் பெய்த மழைக்குத் தாக்குப் பிடிக்க முடியவில்லை. எனவே இந்த முறை இனிமேல் மழை பெய்தாலும், நீர் நிலைகள் அதை எதிர்கொள்ளும் அளவுக்கு காலியாக உள்ளன. எனவே கடந்த ஆண்டைப்போல பாதிப்புகள் இருக்காது என்றே கூறப்படுகிறது. - கே.பாலசுப்பிரமணி


உடல் பருமனாக இருப்பவர்களுக்கு ஆஸ்துமா பாதிப்பு? எச்சரிக்கும் ஆராய்ச்சியாளர்கள் - Ippodhu Home HEALTH உடல் பருமனாக இருப்பவர்களுக்கு ஆஸ்துமா பாதிப்பு? எச்சரிக்கும் ஆராய்ச்சியாளர்கள் #ashtma Previous articleமுதல் பக்கங்களை கருப்பு மை பூசி இருட்டடிப்பு செய்து வெளியிட்ட ஆஸ்திரேலிய பத்திரிகைகள் Next articleகிராமப்புறங்களில் மக்களின் வாங்கும் சக்தி கடுமையாக குறைந்துள்ளது -நீல்சன் ஆய்வில் தகவல் வலுக்கும் சிவசேனா பாஜக மோதல் ; மக்களிடம் பொய் சொல்லும் பாஜகவுடன் இருக்க முடியாது -உத்தவ் தாக்கரே 10 போலி நிறுவனங்கள் : ரூ 1,600 கோடி முடக்கம்


முத்தான சத்துள்ள முட்டை| Dinamalar பளுதூக்கி பயிற்சி செய்த கோஹ்லி; சற்றும் சளைக்காத ... முத்தான சத்துள்ள முட்டை Updated : ஜூன் 10, 2019 02:43 | Added : ஜூன் 10, 2019 00:03 பிரபல இளம் ஜோதிடருடன் ஸ்டாலின் மனைவி ஆலோசனை 110 நம்முடைய வழக்கமான உணவுகளில் 'பரிபூரண உணவு' என்று நம்பிச் சாப்பிடுவது பாலையும், முட்டையையும் தான். விலை குறைவு, எளிதில் கிடைக்கிறது, சமைப்பதில் சிரமம் இல்லை, சத்து மிகுந்தது, அதிக ஆற்றல் தருவது, சுவையானது போன்ற பல காரணங்களால் முட்டையை நம் உணவுத் திட்டத்தில் சேர்த்திருக்கிறோம். என்ன சத்து உள்ளது? 100 கிராம் கோழி முட்டையில் தண்ணீர் 75 கிராம், மாவுச் சத்து 1.12 கிராம், கொழுப்பு 10.6 கிராம், கொலஸ்டிரால் 373 மி.கிராம், புரதச்சத்து 12.6 கிராம் வைட்டமின் ஏ, வைட்டமின்-டி உள்ளிட்ட பத்து வகை வைட்டமின்கள், கால்சியம், இரும்பு உள்ளிட்ட ஏழு வகை தாதுச் சத்துகள், ஒமேகா-3 கொழுப்பு அமிலம் எனப் பல சத்துகள் உள்ளன. ஒரு முட்டை சாப்பிட்டால் 60- - 70 கலோரி சக்தி கிடைக்கிறது. ஒரு நேரத்தில் இரண்டு முட்டை, ஒரு பழம், 150 மி.லி. பால் சாப்பிட்டால் ஒரு சராசரி மனிதருக்குக் காலை உணவுக்குத் தேவையான சக்தியைக் கொடுத்து விடும்.'முட்டையை வேகவைக்காமல் பச்சையாகச் சாப்பிட்டால் உடலுக்கு அதிக சத்து கிடைக்கும்' என்று பொதுமக்களிடம் நம்பிக்கை உள்ளது. குறிப்பாக, தடகள வீரர்கள், உடல் வலிமைக்காக உடற்பயிற்சி செய்பவர்கள், விளையாட்டு வீரர்கள், பளு துாக்குபவர்கள் போன்றோர் பச்சை முட்டையைக் குடிப்பார்கள். இதில் தான் ஆபத்து உள்ளது. வேகவைக்காத முட்டையின் வெள்ளைக் கருவில் 'அவிடின்' எனும் புரதம் உள்ளது. இது முட்டையில் உள்ள பயாட்டின் எனும் வைட்டமினோடு இணையும் போது பயாட்டின் சத்து சிறுகுடலில் உறிஞ்சப்படுவது தடுக்கப்படுகிறது. அதே நேரத்தில் முட்டையை வேகவைத்து விட்டால், அந்த வெப்பத்தில் அவிடின் அழிந்துவிடும். இதன் பலனாக, முட்டையில் உள்ள பயாட்டின் முழுமையாக உடலில் சேரும். பயாட்டின் நம் முடி வளர்ச்சிக்கு மிகவும் அவசியம். ஆகவே, வேகவைத்த முட்டையைச் சாப்பிடுவதே எப்போதும் நல்லது. முட்டையில் 'சால்மோனல்லா'பாக்டீரியா கிருமிகள் இருக்க வாய்ப்புள்ளது. முட்டையை அவிக்கும்போது அவை இறந்துவிடும். இதன் பலனாக முட்டையின் மூலம் டைபாய்டும் வயிற்றுப்போக்கும் ஏற்படுவது தடுக்கப்படும். எத்தனை முட்டை சாப்பிடலாம்? ஒருவயதிலிருந்து 40 வயதுவரை உள்ளவர்கள், எடைகுறைவாக இருக்கும்பட்சத்தில் தினமும் இரண்டு முட்டை சாப்பிடலாம். இதேவயது வரம்பில்சராசரி எடை உள்ளவர்கள் மற்றும் வளர்ச்சிப்பருவத்தில் உள்ள குழந்தைகள், இளைஞர்கள், யுவதிகள் தினமும் ஒரு முட்டை சாப்பிடலாம். உடற் பருமன் உள்ள குழந்தைகள் தொடங்கி பெரியவர்கள் வரை வாரத்துக்கு இரண்டு அல்லது மூன்று முட்டை எடுத்துக் கொள்ளலாம். இவர்களுக்கு தினமும் இரண்டு முட்டைகளுக்கு மேல் அளவு கூடினால் கொலஸ்டிரால் அளவு அதிகரித்து விடும். அது ஆரோக்கியத்துக்கு ஆபத்து தரும். 40 வயதைக் கடந்தவர்கள் வாரம் இரண்டு முட்டை சாப்பிடலாம். அறுபது வயதைக் கடந்தவர்கள் மாதம் இரண்டு அல்லது மூன்று முட்டை சாப்பிடலாம். முட்டையைத் தவிர்க்க முடியாதவர்கள் அதன் வெள்ளைக் கருவை மட்டும் சாப்பிடலாம். முதியோர்கள் முட்டையைப் பொரித்து ஆம்லேட் போட்டு சாப்பிடுவதை விட அவித்துச் சாப்பிடுவது தான் நல்லது. இளைய வயதினர் முட்டையை குழம்புவைத்தும் சாப்பிடலாம்; உப்பும் மிளகும் போட்ட ஆம்லேட்டாகவும் சாப்பிடலாம். முட்டை பொடிமாஸும், முட்டை மசாலாவும் நல்லது தான். மிளகுத் துாள் போட்ட முட்டை உணவுச் செரிமானத்துக்கு உதவும். முட்டை மசாலாவில் உள்ள தக்காளி, வெங்காயம் போன்றவை நார்ச் சத்து, கொழுப்புச் சத்து, தாதுக்கள் கிடைக்க வழி செய்யும். இவை உடலில் தசை வளர்ச்சிக்குப் பெரிதும் உதவும். இதய நோயாளிகள் : இதய நோயுள்ளவர்கள் வாரம் ஒரு முட்டை சாப்பிடலாம். இவர்கள் முட்டையின் வெள்ளைக் கருவைச் சாப்பிடுவது மிக நல்லது. மஞ்சள் கரு தான்ஆபத்து. இவர்கள் அவித்த முட்டையைச் சாப்பிடுவது நல்லது. ஆம்லெட், உப்பு, மிளகு போட்ட முட்டை, முட்டை மசாலா, பொடிமாஸ் போன்றவற்றைத் தவிர்க்க வேண்டும். சர்க்கரை நோயாளிகள் வெள்ளைக் கருவை மட்டும் சாப்பிடலாம். மஞ்சள் கருவில் கலோரி சக்தி அதிகம். எனவே, அதைத் தவிர்க்க வேண்டும். சிறுநீரக நோயாளிகள் முட்டைப் பக்கமே எட்டிப் பார்க்கக் கூடாது. காரணம், முட்டையில் அல்புமின் எனும் புரதம் உள்ளது. இது இவர்களுக்கு ஆகாது. குழந்தைகளுக்கு ஆறுமாதங்கள் முடிந்ததும், தாய்ப் பாலுடன் இணை உணவைக் கொடுக்கத் தொடங்கும் போது முட்டையையும் கொடுக்கத் தொடங்கலாம். முட்டையில் உள்ள புரதச் சத்தும் கொழுப்புச் சத்தும் தசை வளர்ச்சிக்கு உதவுகின்றன; நாள் முழுவதும் களைப்பு தெரியாமல் உழைக்க முடிகிறது; நோய் எதிர்ப்புச் சக்தியைத் தருகிறது. கர்ப்பிணிகள் முட்டை சாப்பிட்டால் கருவில் வளரும் குழந்தைக்குப் பிறவி ஊனங்கள் ஏற்படாது, காரணம், முட்டையில் உள்ள கொலின் சத்து பிறவி ஊனங்களைத் தவிர்க்க உதவுகிறது. தேவையான அளவுக்கு முட்டை சாப்பிடுபவர்களுக்குப் பார்வைக் குறைபாடு வருவதில்லை. உடல் எப்போதும் பொலிவு பெறும். சருமத்தில் சுருக்கம் ஏற்படுவது தடுக்கப்படும்.முட்டையில் உள்ள வைட்டமின் கண் பார்வைக்கு உதவும். பயாட்டின் முடிவளர்ச்சிக்கு உதவும். கொலின் கல்லீரல் இயக்கத்துக்குப் பயன்படும். சிசுவின் மூளை வளர்ச்சியை மேம்படுத்தும். இதிலுள்ள போலிக் அமிலம் கர்ப்பிணிகளுக்குத் தேவையானது. சிசுவுக்குத் திசுக்களின் வளர்ச்சியை ஊக்கப்படுத்துகிறது. லுாட்டின், சியாசாந்தைன் எனும் ஆன்டி-ஆக்ஸிடன்டுகள் கண் பார்வைக்குப் பயன்படும். வயதான காலத்தில் ஏற்படும் பார்வைக் குறைபாடுகளை இவை தடுக்கும். வைட்டமின் டி, கால்சியம், பாஸ்பரஸ் போன்றவை எலும்பு மற்றும் பல் ஆரோக்கியத்தைக் காக்கும். வைட்டமின் பி2, பி12 ரத்த உற்பத்திக்குப் பயன்படும். வைட்டமின் இ பாலினச் சுரப்புகளை மேம்படுத்தும். இரும்பு ரத்த விருத்திக்கு உதவும்; ரத்த சோகையைத் தடுக்கும். அயோடின் தைராய்டு கோளாறுகள் வராமல் பார்த்துக் கொள்ளும். பென்டோதெனிக் அமிலம் நரம்புமண்டலத்தின் ஆரோக்கியத்தைக் காக்கும்; இளநரை ஏற்படுவதைத் தடுக்கும்; நினைவாற்றலை வளர்க்கும். அலர்ஜி ஆகும் முட்டை! குழந்தை முதல் பெரியவர்கள் வரை பலருக்கும் முட்டை அலர்ஜி ஆவதும் உண்டு. முட்டை சாப்பிட்டதும் உடலில் அரிப்பு ஏற்படுவதும் தடிப்புகள் தோன்றுவதும் வழக்கம். வெள்ளைக் கருவில் உள்ள ஆல்புமின், டிரான்ஸ்பெரின் போன்ற புரதங்களும் மஞ்சள் கருவில் உள்ள லிவிட்டின், அபோலிவிட்டின் பாஸ்விடின் போன்ற புரதங்களும் அலர்ஜியை உண்டாக்குவது தான் இதற்குக் காரணம். இப்படி அலர்ஜி உள்ளவர்கள் மட்டும் முட்டையைச் சாப்பிட வேண்டாம். - டாக்டர்.கு.கணேசன், மருத்துவ இதழியலாளர், ராஜபாளையம். gganesan95@gmail.com சூழல் காக்க பறந்த பூனைகள்! இன்று உலக சுற்றுச்சூழல் தினம் உறவுகளின் உன்னதம்...(2) உறவுகளின் உன்னதம்...


தி இந்து நாளிதழ் கட்டுரை,ஒவ்வொரு பிராமணின் வயிற்றிலும் புளியை கரைத்து ஒவ்வொரு பிராமணனும் Bjp காரனும் திட்டித்தீர்க்கும் பெயர்கள் . . . ஏன் ?? எதனால் ?? வாருங்கள் பார்ப்போம் posted on December 30, 2017


Re: கடவுள் சொல்லைத் தட்டக் கூடாது


anmegam | www.patrikai.com | Page 3 திருப்பதி: புரட்டாசி பிரமோற்சவம் முதல்நாள்.. திருப்பதி ஏழுமலையான் கோவிலில் பிரமோற்சவம் இன்று தொடங்கியது. இன்று முதல் 11–ந்தேதி வரை9நாட்கள் வருடாந்திர பிரம்மோற்சவ விழா நடைபெறும். திருப்பதி ஏழுமலையான் கோயில் பிரம்மோற்சவத்தை முன்னிட்டு முதல் நாளான இன்று சேனாதிபதி... நிறைவான வாழ்வு தரும் ஸ்ரீ புவனேஸ்வரி மந்திரம்! செல்வமும் புகழும் பெற ஸ்ரீ புவனேஸ்வரி மந்திரம் சொல்லி வழிபடுங்கள். எவ்வளவு மோசமான தரித்திரனும் புவனேஸ்வரியை வழிபட செல்வமும் உயர்வும் பெறுவான் என்பது ஐதிகம். இந்து சம்பிரதாயத்தில் ஸ்ரீ புவனேஸ்வரி அன்னை மிக உயர்ந்த தெய்வமாகப் போற்றப்படுகிறாள்.... வாழ்க்கையை வளமாக்கும் விநாயகர் சதுர்த்தி பூஜை நேரம்! விநாயகர் சதுர்த்தி அன்று விநாயகப் பெருமானை வழிபட உகந்த நேரம். காலை 9.00 – 10.00 செவ்வாய் ஓரை அல்லது 12.00 – 1.00 புதன் ஓரை அல்லது... காங்கேயம்: சிவன்மலை ஆண்டவர் உத்தரவு பெட்டியில், பூ மாலை வைத்து பூஜை செய்யப்பட்டுள்ளது. இதனால், திருமண கனவோடு காத்திருக்கும் காளையருக்கும், கன்னியருக்கும் விரைவில் திருமணம் கைக்கூடும் என்ற நம்பிக்கை ஏற்பட்டுள்ளது. திருப்பூர் மாவட்டம், காங்கேயம்...


காக்கேசியா காக்கேசியா என்பது, ஐரோப்பாவுக்கும், ஆசியாவுக்கும் இடையில் அமைந்துள்ள ஒரு புவிசார் அரசியல் மற்றும் மலைத் தடுப்புப் பகுதியாகும். இப் பகுதி, ஜார்ஜியா, ஆர்மேனியா, அசர்பைஜான், ஆகியவற்றுடன் ரஷ்யாவின் தென் பகுதிகளையும் உள்ளடக்கியுள்ளது. இவற்றுள் சர்ச்சைக்குரிய பகுதிகளான ஆப்காசியா, தென் ஒசெட்டியா, நகோமோ-கரபாக் என்பனவும் அடங்கும். புவியியல்[தொகு] காக்கேசிய மலைகள் பொதுவாக ஆசியா, ஐரோப்பா ஆகிய கண்டங்களுக்கு இடையிலான எல்லைக் கோடாகக் கருதப்படுகிறது. அத்துடன் இப் பகுதியிலுள்ள நாடுகள் சில சமயங்களில் ஐரோப்பாவுடனும், வேறு சில சமயங்களில் ஆசியாவுடனும் சேர்த்து எண்ணப்படுவது உண்டு. காக்கேசியாவின் மிக உயர்ந்த மலைச் சிகரம், 5642 மீட்டர் உயரம் கொண்டதும், ரஷ 1000 ்யாவில் இருக்கும் மேற்கு காக்கேசியாவைச் சேர்ந்த எல்புரூஸ் மலை ஆகும். இதுவே ஐரோப்பாவின் மிக உயர்ந்த இடமும் ஆகும். உலகில் உள்ள பகுதிகளுள், மொழியியல், பண்பாடு ஆகியவற்றின் அடிப்படையில் கூடிய பல்வகைமை கொண்டது இப்பகுதியாகும். இத்தகைய பண்பாட்டுப் பிரிவுகளுள், நாட்டின அரசுகளான; ஜார்ஜியா, ஆர்மேனியா, அசர்பைஜான் என்பவற்றுடன்; ரஷ்யப் பிரிவுகளான, கிராஸ்னோடார், கிராய், ஸ்தாவ்ரோபோல் கிராய் ஆகியனவும்; அடிகேயா, கல்மிக்கியா, கராச்சே-சேர்கேசியா, கபர்டினோ-பால்கேரியா, வட ஒசெட்டியா, இங்குசேட்டியா, செச்சென்யா, டாகெஸ்தான் ஆகிய தன்னாட்சிப் பகுதிகளும் அடங்கும். இவற்றையும் விட ஆப்காசியா, நாகோர்னோ-கரபாக், தென் ஒசட்டியா போன்றவை விடுதலை கோரியுள்ள போதிலும் பிற நாடுகளால் இவை இன்னும் ஏற்கப்படவில்லை. இப்பகுதி மிகுந்த சூழலியல் முக்கியத்துவம் கொண்டது. இங்கே 6,400 வகையான உயர்நிலைத் தாவரங்கள் உள்ளதாகக் கணக்கிடப்பட்டுள்ளது. இவற்றுள் 1,600 வரையானவை இப்பகுதிக்கே உரியனவாகும். இப்பகுதியின் சொந்த விலங்குகளுள், சிறுத்தைகள், பழுப்புக் கரடிகள், ஓநாய்கள், ஐரோப்பிய பைசன்கள், தங்கக் கழுகுகள் என்பன அடங்குகின்றன. முள்ளந்தண்டிலிகளுள் 1,000 சிலந்தி வகைகள் கண்டறியப்பட்டுள்ளன. வரலாறு[தொகு] ஆர்மேனியா, துருக்கி, ரஷ்யா ஆகிய நாடுகளின் எல்லைப் பகுதிகளாக அமைந்துள்ள காக்கேசியா, பல நூற்றாண்டுகளாக அரசியல், சமய, படை மற்றும் பண்பாட்டுப் போட்டிகளுக்கானதும் விரிவாக்கலியத்தினதும் களமாக விளங்கியது. வரலாற்றின் பெரும்பகுதியில் இது பாரசீகப் பேரரசுடன் இணைந்து இருந்தது. 19 ஆம் நூற்றாண்டின் தொடக்கத்தில் ரஷ்யப் பேரரசு இப்பகுதியை கஜார்களிடம் இருந்து கைப்பற்றியது. ஆர்மேனியா, அல்பேனியா, ஐபீரியா என்பன இப்பகுதியில் இருந்த பண்டைய அரசுகளாகும். இவை பிற்காலத்தில், மீடியப் பேரரசு, அக்கீமெனியப் பேரரசு, பார்த்தியப் பேரரசு, சசானியப் பேரரசு ஆகியவற்றுள் அடங்கியிருந்தன. இக் காலத்தில் சோரோவாஸ்ட்ரியனியம் இப்பகுதியின் முக்கிய சமயமாக விளங்கியது. எனினும் இப்பகுதியில் பாரசீகத்துக்கும் ரோமுக்கும் இடையிலும், பின்னர் பாரசீகத்துக்கும் பைசண்டியத்துக்கும் இடையிலும் ஏற்பட்ட போட்டிகள் காரணமாக இரண்டு சமய மாற்றங்களும் இடம்பெற்றன. பைசண்டியம் இப்பகுதியைப் பல தடவைகள் கைப்பற்றியதாயினும் நிரந்தரமாக வைத்திருக்க முடியவில்லை. ஆர்மேனியாவின் முதன்மை மதமாகக் கிறிஸ்தவ சமயம் ஆகியபோது அச் சமயம் இப்பகுதியில் பரவி சோரோவாஸ்ட்ரியனியத்தை ஓரங்கட்டியது. பின்னர் பாரசீகம் இஸ்லாமியரால் கைப்பற்றப்பட்டபோது இஸ்லாம் இப் பகுதி முழுவதும் பரவியது. பிற்காலத்தில் இது செல்யுக்குகள், மங்கோலியர்கள், உள்ளூர் அரசுகள், கானேட்டுகள் என்பவர்களின் கீழும் இருந்தது. பின்னர் ரஷ்யர் இதனைக் கைப்பற்றும்வரை மீண்டும் பாரசீகத்தின் ஆட்சிக்கும் உட்பட்டது.


text: துருவ ஒளி துருவ ஒளி அல்லது ஆரோரா (Aurora or northern/southern polar lights) என்பது வட, தென் துருவங்களை அண்மிய பகுதிகளில் தோன்றும் ஒரு அபூர்வ ஒளித் தோற்றமாகும். இது பொதுவாக இரவு நேரங்களிலேயே தோன்றுகின்றது. இந்த ஒளித் தோற்றப்பாடு உலகம் தோன்றிய காலம் தொட்டே காணப்படுவதாக அறிவியலாளர்கள் கருதுகின்றனர். இந்த ஒளித்தோற்றமானது பொதுவாக ஆர்க்டிக், அண்டார்க்டிக்கா பகுதிகளில் இலகுவில் காணக்கூடியதாக இருக்கின்றது. வட துருவத்தில் தோன்றும்போது இது வடதுருவ ஒளி எனவும், தென் துருவத்தில் தோன்றும்போது இது தென் துருவ ஒளி எனவும் அழைக்கப்படுகின்றது. இந்த ஒளித்தோற்றத்துக்குரிய அறிவியற் பெயர்கள் Aurora Borealis (வடதுருவ ஒளி), Aurora Australis (தென்துருவ ஒளி) என்பவையாகும். இது ஒரு வானுலகத் தோற்றப்பாடு (Celestial Phenomenon) எனப்படும். Aurora Borealis எனும் பெயரை, 1621 ஆம் ஆண்டில் பிரான்சு நாட்டைச் சேர்ந்த தத்துவஞானியும், பாதிரியாரும், அறிவியலாளரும், வானியல் வல்லுநரும், கணிதவியலாளருமான பியர் கசண்டி (Pierre Gassendi) என்பவர் Aurora என்ற ரோமானியப் பெண் தெய்வத்தின் பெயரைக் கொண்டும், வடபருவக்காற்றை கிரேக்க மொழியில் குறிக்கும் Boreas என்ற சொல்லைக்கொண்டும் வழங்கினார்[1]. இதை இயற்கையின் வாணவேடிக்கை அல்லது ஒளிக்கோலம் என்று சொல்லலாம். இருண்ட வானத்தின் குறுக்காக, நிலையற்று ஆடும் ஒளியாலான திரைச் சீலையின் நடனம் போன்று இது காணப்படுவதாகக் கற்பனையாக மெருகூட்டிச் சொல்லலாம். இந்த அழகை நேரில் பார்ப்பவர்கள், இந்த அழகை வார்த்தைகளால் விவரிப்பது கடினம் என்று சொல்கிறார்கள். இயற்பியல் விளக்கம்[தொகு] சூரியனிலிருந்து, சூரியத் துணிக்கைகள் அதி கூடிய எண்ணிக்கையில் பிரபஞ்ச வெளியில் வீசப்படும்போது, அவை வேகமாக நகரும். இவை பூமியின் காந்தப்புலத்தினுள் வரும்போது, இரு துருவப் பகுதிகளையும் நோக்கி இழுக்கப்படுகின்றன. அந்தப் பகுதியிலிருக்கும் வளிமண்டலத்தில் இருக்கும் சில வாயுக்களுடன் இந்தச் சூரியத் துணிக்கைகள் மோதும்போது உருவாகும் ஆற்றலே, இத்தகைய ஒளிச் சிதறல்களாய் உருவாகி, வானத்தில் அழகான ஒளிக்கற்றைகள் அசைவது போன்ற தோற்றத்தைத் தருவதாக அறிவியலாளர்கள் கூறுகின்றனர்[1]. இந்த ஒளிச் சிதறல் தோன்றும் உயரத்தைப் பொறுத்து, அந்த உயரத்தில் வளிமண்டலத்தில் இருக்கும் வாயுக்களின் கலவையைப் பொறுத்து, இந்த ஒளித்தோற்றத்தின் நிறமும் மாறும். பச்சை, சிவப்பு, நீலம், ஊதா போன்ற நிறங்கள் இந்தத் துருவ ஒளியில் அவதானிக்கப்பட்டுள்ளன. அதேபோல் இதன் தீவிரத்தின் அளவும் தோன்றும் இடத்திற்கேற்ப மாறுபடும். அதி தீவிரமான ஒளியானது சந்திர வெளிச்சத்திற்கு ஒத்ததாக இருக்குமெனவும், ஏனையவை அதைவிடக் குறைவான ஒளி அளவையே கொண்டிருக்குமெனவும் கூறுகின்றனர். இந்த ஒளியின் உருவமும் வில் போன்றோ, பட்டிகள் போன்றோ, அல்லது கற்றைகள் போன்றோ வேறுபட்ட நிலைகளில் தோன்றும். அநேகமாக வடதுருவ ஒளியானது செப்டம்பர், அக்டோபர் மாதங்களிலும், மார்ச், ஏப்ரல் மாதங்களிலும் அவதானிக்கப்படுகின்றது. வடதுருவ ஒளித் தோற்றமானது பூமியின் எல்லா இடங்களிலும் தோன்றக் கூடியதாக இருப்பினும், காந்தப்புல சக்தி அதிகமாகவும், நீண்ட இரவைக் கொண்டுமிருக்கும் பூமியின் துருவப் பகுதிகளிலேயே காட்சியாகத் தெரியும் சாத்தியம் அதிகம் உள்ளது. பூமியின் துருவப் பகுதிகளிலிருந்து, மத்தியரேகையை நோக்கி நகர்கையில், இந்த அழகிய ஒளியைப் பார்க்கும் சந்தர்ப்பம் அரிதாகி விடுவதாகவும் கூறுகின்றனர். முதன் முதலில் பெஞ்சமின் பிராங்கிலின் என்பவர் இந்த "அதிசய வடதுருவ ஒளி" பற்றிய கவனத்தை உலகிற்குக் கொண்டு வந்தார். அவர் கொடுத்த தத்துவ விளக்கத்தின்படி, செறிவான மின் ஆற்றலின் காரணமாக ஒளிக்கற்றைகளில் ஏற்படும் இடப்பெயர்வு துருவப் பகுதிகளில் காணப்படும் ஈரலிப்புத்தன்மை, மற்றும் உறைபனியால் தீவிரமாக்கப்பட்டு இப்படியான ஒளித்தோற்றம் ஏற்படுகின்றது[2]. இயக்க நுட்பம்[தொகு] இந்த அபூர்வத் ஒளித்தோற்றமானது சூரிய வளிமண்டலத்திற்கும், பூமியின் காந்தப் புலத்திற்கும் இடையிலேற்படும் இடைத் தொடர்பினால் உருவாவதாகும். பூமியின் வளிமண்டலத்திலிருக்கும் (கிட்டத்தட்ட 80 கிலோமீட்டர் உயரத்திலுள்ள) அணுக்கள், மூலக்கூறுகளுக்கும், பூமியின் காந்தப் புலத்திலிருக்கும் மின்னேற்றத்திற்குட்பட்ட துணிக்கைகளான அனேகமாக இலத்திரன்கள், அத்துடன் புரோத்தன்களும் வேறு பாரமான துணிக்கைகளுக்கும் இடையில் ஏற்படும் மோதல்களால் மின்னியல் தூண்டுதல் ஏற்படுகின்றது. அங்கு உருவாகும் மேலதிக ஆற்றலானது ஒளிச்சக்தியாக மாற்றப்படும்போது, வளிமண்டலத்தில் இந்த ஒளித்தொற்றம் ஏற்படுகின்றது. ஒக்சிசன் மூலக்கூறிலிருந்து பொதுவாக பச்சை, சிவப்பு ஒளியே வெளியேறுகின்றது. நைதரசன் மூலக்கூறு, நைதரசன் அயன் போன்றவற்றால், மென்சிவப்பு, கடும்நீல அல்லது ஊதா நிறத் தோற்றங்கள் உருவாகின்றன. நைதரசன் அயன்களால், வெளிறிய நீல அல்லது பச்சை நிறமும், நடுநிலை ஈலியத்தினால் ஊதா நிறமும், நியோனினால் செம்மஞ்சள் நிறத் தோற்றமும் பெறப்படுகின்றது. மேல் வளிமண்டலத்திலிருக்கும் வேறுபட்ட வாயுக்களுக்கிடையிலேற்படும் இடைத் தொடர்புகளால், ஒக்சிஜன், நைதரசன் இணைந்து உருவாக்கும் வெவ்வேறு வகையான மூலக்கூறுகளே வெவ்வேறு நிறங்களை இந்த ஒளித்தோற்றம் கொண்டிருக்கக் காரணமாகின்றது. இவ்வொளித் தோற்றத்தின் நிறங்களையும், அளவையும் தீர்மானிப்பதில் சூரியனிலிருந்து வரும் சூரியக் காற்றின் செயற்பாட்டு அளவும் பங்கெடுப்பதாக நம்பப்படுகின்றது. படங்கள்[தொகு] அடிக்குறிப்புகள்[தொகு] - Bibliographical History of Electricity and Magnetism by Paul Fleury Mottelay. Published by Read Books, 2007, ISBN 1-4067-5476-5. p 114. - loc.gov வெளி இணைப்புகள்[தொகு] |விக்கிமீடியா பொதுவகத்தில் Aurora தொடர்புடைய பல ஊடகக் கோப்புகள் உள்ளன.|


source: CulturaX

text: சேலம் அருகே கந்தம்பட்டியில் ஓடும் பேருந்து திடீரென தீப்பற்றி எரிந்ததுடன் கண்ணாடிகள் வெடித்து சிதறிய நிலையில் பயணிகள் அனைவரும் நல்வாய்ப்பாக உயிர் தப்பினர். வேம்படிதளத்தில் இருந்து சேலம் பழைய பேருந்து நிலையம் சென்றுக்கொண்டிருந்த பேருந்தின் அடிப்பகுதியில் இருந்து திடீரென கரும்புகை வெளியானது. இதை... மும்பையில், ஜி.எஸ்.டி (GST) அலுவலக கட்டிடத்தில், பயங்கர தீ விபத்து ஏற்பட்டது. கிழக்கு பைக்குலா (Byculla) பகுதியில், 10 மாடிகளை கொண்ட கட்டிடத்தில், ஜி.எஸ்.டி அலுவலகம் அமைந்திருக்கிறது. அங்கு 8ஆவது தளத்தில் தீப்பிடித்தது. கரும்புகையுடன் கொளுந்துவிட்ட எரியத் தொடங்கிய தீயானது, காற்றின் வேகத்தில்,... திருப்பத்தூர் மாவட்டம் ஜோலார்பேட்டை அருகே ஏ.சி.வெடித்ததில் ஏற்பட்ட தீ விபத்தில் சிக்கி சிஆர்பிஎப் வீரர் பரிதாபமாக உயிரிழந்த நிலையில், மனைவி கவலைக்கிடமாக உள்ளார். வக்கணம்பட்டியைச் சேர்ந்த சண்முகம் செங்கல்பட்டு ரயில்வே பாதுகாப்புப்படையில் காவலராக பணியாற்றி வந்தார். இவரின் வீட்டில் நள்ளிரவில் ஏ.சி.வெடித்து... மெரினா படகு வீடுகளில் தீ - 8 பேர் உயிரிழப்பு அமெரிக்காவின் அலபாமாவில் மெரினா படகு வீடுகள் தீப்பற்றியதில் 8 பேர் உயிரிழந்தனர். ஸ்காட்ஸ்போரோ((Scottsboro)) நகரத்தில் டென்னசி((Tennessee)) நதி கரையோரம் கட்டப்பட்டிருந்த மரத்திலான படகு வீடுகளில் பொதுமக்கள் பலர் நிரந்தரமாகவும் சிலர் வார இறுதி நாட்களை கழிக்கும் பொருட்டும் வாடகைக்கு தங்கியிருந்தனர். இந்த நிலையில்... தீ விபத்திலிருந்து 10 பேரைக் காப்பாற்றிய 12 வயது சிறுமிக்கு வீரதீர விருது மகாராஷ்டிராவில் ஏற்பட்ட தீ விபத்தில் சிக்கிய 10 பேரைக் காப்பாற்றிய 12 வயது சிறுமிக்கு வீரதீர விருது வழங்கப்பட்டது. கடந்த 2018ம் ஆண்டு மும்பையின் பரேல் பகுதியில் உள்ள கிறிஸ்டல் டவர் என்ற அடுக்கு மாடிக் கட்டடத்தில் தீப்பிடித்தது. இந்த விபத்தைக்... பேருந்தில் தீ விபத்து -20க்கும் மேற்பட்டோர் உயிரிழப்பு உத்தரப்பிரதேச மாநிலம் கன்னோஜ் பகுதியில் விபத்தில் சிக்கிய பேருந்து தீப்பிடித்து எரிந்ததில் 20க்கும் மேற்பட்ட பயணிகள் தீயில் கருகி உயிரிழந்தனர். 70 பயணிகளுடன் ஜெய்ப்பூர் நோக்கி சென்றுக் கொண்டிருந்த தனியார் சொகுசுப் பேருந்து எதிரே வந்த சரக்கு லாரியுடன் பயங்கர வேகத்துடன்... மின் பெட்டியில் ஏற்பட்ட தீவிபத்தில் சிக்கி பெண் பலியான சம்பவம் - விளக்கம் கேட்டு மின்வாரிய அதிகாரிகளுக்கு போலீசார் கடிதம் சென்னை சூளைமேடு அருகே மின் பெட்டியில் ஏற்பட்ட தீவிபத்தில் சிக்கி அவ்வழியாக நடந்து சென்ற பெண் உயிரிழந்தது தொடர்பாக விளக்கம் கேட்டு, மின்வாரிய அதிகாரிகளுக்கு போலீசார் கடிதம் எழுதியுள்ளனர். கடந்த 4ம் தேதி சூளைமேட்டில் மின்பெட்டியில் ஏற்பட்ட தீவிபத்தில் சிக்கி லீமா ரோஸ்...


மாஸ்டர் தந்த நம்பிக்கையால் தனது படத்தை வெளியிடும் விஷால் Vijay's master response makes vishal to release chakra– News18 Tamil VIJAY MASTER RESPONSE MAKES VISHAL TO RELEASE CHAKRA SCS மாஸ்டர் தந்த நம்பிக்கையால் தனது படத்தை வெளியிடும் விஷால் கொரோனா லாக்டவுனுக்குப் பிறகு நவம்பரில் தியேட்டர்கள் திறக்கப்பட்டாலும், பெரிதாக மக்கள் கூட்டம் வராமல் இருந்தது. Last Updated : January 24, 2021, 13:17 IST பொங்கலுக்கு வெளியான மாஸ்டர் திரைப்படம் மீண்டும் திரையரங்குகளை நோக்கி பார்வையாளர்களை படையெடுக்கச் செய்திருக்கிறது. நடிகர் விஜய்யின் நடிப்பில் இயக்குநர் லோகேஷ் கனகராஜ் இயக்கியிருந்த ‘மாஸ்டர்’ திரைப்படம் பொங்கலுக்கு வெளியானது. இதில் விஜய் சேதுபதி, மாளவிகா மோகனன், ஆண்ட்ரியா, சாந்தனு, கெளரி கிஷன் உள்ளிட்டவர்கள் நடித்திருந்தனர். எக்ஸ்பி பிலிம் கிரியேட்டர்ஸ் தயாரித்திருந்த இந்த படத்திற்கு அனிருத் இசையமைத்திருந்தார். கொரோனா லாக்டவுனுக்குப் பிறகு நவம்பரில் தியேட்டர்கள் திறக்கப்பட்டாலும், பெரிதாக மக்கள் கூட்டம் வராமல் இருந்தது. இந்நிலையில் பொங்கலுக்கு வெளியான மாஸ்டர் மீண்டும் மக்களின் கவனத்தை திரையரங்கை நோக்கி வரச் செய்திருக்கிறது. 50% பார்வையாளர்களுடன் திரையிடப்பட்ட மாஸ்டர் திரைப்படம் உலகம் முழுவதும் 200 கோடி வசூலித்திருக்கிறது. இதனால் மற்ற படங்களும் ரிலீஸுக்கு தயாராகி வருகின்றன. அந்த வகையில் நடிகர் விஷால் நடித்துள்ள சக்ரா திரைப்படம் வருகிற பிப்ரவரி 12-ந் தேதி திரையரங்குகளில் ரிலீசாகிறது. இந்தப் படத்தை ஓடிடி-யில் வெளியிட பேச்சுவார்த்தை நடைப்பெற்ற நிலையில், மாஸ்டர் படத்துக்கு கிடைத்த வரவேற்பால், திரையரங்குகளில் வெளியிட முடிவு செய்துள்ளனர் படக்குழுவினர். ’சக்ரா’ படத்தை எம்.எஸ்.ஆனந்த் இயக்கியுள்ளார். விஷால் தயாரித்திருக்கும் இந்தப் படத்தில் அவருக்கு ஜோடியாக, ஜோடியாக ஷ்ரத்தா ஸ்ரீநாத் நடித்திருப்பது குறிப்பிடத்தக்கது. First published: January 24, 2021, 13:17 IST Actor vijayActor vishal


source: wikipedia

text: சார்லஸ் ராபர்ட் டார்வின் (Charles Robert Darwin) (பிப்ரவரி 12, 1809 - ஏப்ரல் 19, 1882) ஓர் ஆங்கிலேய இயற்கையியல் அறிஞர். இதுவரை வாழ்ந்த உயிரியலாளர்களில் மிகவும் செல்வாக்கு உள்ளவர்களுள் ஒருவராக கருதப்படுகிறார். இவர் முன்வைத்த உயிரினங்களின் படிவளர்ச்சிக் கொள்கை ஓர் அடிப்படையான புரட்சிகரமான அறிவியற் கொள்கை. இவர் தாம் கண்டுபிடித்த உண்மைகளையும், கொள்கைகளையும், 1859 ஆம் ஆண்டில் உயிரினங்களின் தோற்றம் (The Origin of Species) என்னும் தலைப்பில் ஒரு நூலாக வெளியிட்டார். இது மிகவும் புகழ் பெற்ற ஒரு புரட்சி ஏற்படுத்திய நூல். இவர் கடல் வழியே, எச்எம்எஸ் பீகிள் (HMS Beagle) என்னும் கப்பலில், உலகில் பல இடங்களுக்கும் சென்று, குறிப்பாக காலபாகசுத் தீவுகளுக்குச் சென்று நிகழ்த்திய உயிரினக் கண்டுபிடிப்புகள் வியப்பூட்டுவன. மனித இனம் குரங்கு இனத்தோடு தொடர்பு கொண்டது என்று இவர் அஞ்சாமல் கூறிய கருத்துக்கள், அன்று இவரைப் பலர் எள்ளி நகையாட வைத்தது. எனினும், இவருடைய கருத்துக்கள் இன்று அறிவியல் உலகில் பெரு மதிப்புடையவை. இவரே மனிதன், குரங்கிலிருந்து பரிணமித்தவன், உலகில் விலங்குகள் மற்றும் உயிரினங்களில் வளர்ச்சி என்பது, 'தக்கன பிழைக்கும்' என்ற கோட்பாட்டின் அடிப்படையில் அமைந்தது, அதாவது தகுதியானது உயிர் வாழும் என்றதன் அடிப்படையில் அமைந்தது என்பன போன்ற புதிய அறிவியல் கோட்பாடுகளைக் கண்டறிந்தவராவர். இளமை டார்வின் 1809 ஆம் ஆண்டு பிப்ரவரி 12-ஆம் நாள் இங்கிலாந்தில் உள்ள சுரூஸ்பெரி (Shrewsbury) எனுமிடத்தில் பிறந்தார். அவரது தந்தையார் ராபர்ட் டார்வின் ஒரு மருத்துவர்; அவரது பாட்டனாரும் ஒரு மருத்துவரே. டார்வின் மிக இளம் வயதிலேயே தன் அன்னையை இழந்து விட்டார். சுரூஸ்பெரியில் தொடக்கக்கல்வியைக் கற்றார். சிறு வயது முதற் கொண்டே விலங்குகள், புழு பூச்சிகள் ஆகியன மீது அவர் மிகுந்த ஆர்வம் காட்டி வந்தார். தன்னைப் போன்று மகன் சார்லஸும் மருத்துவராக வரவேண்டும் என்று அவரது தந்தையார் விரும்பி எடின்பரோ பல்கலைக்கழகத்தில் மகனைச் சேர்த்தார்; ஆனால் இயற்கையியல் துறையிலும், நிலவியல் துறையிலும் சிறந்த மாணவராக விளங்கிய டார்வினுக்கு மருத்துவத் துறையில் நாட்டம் செல்லவில்லை. சிறு வயதியிலிருந்தே டார்வினுக்கு புழு, பூச்சிகள், விலங்குகள் ஆகியவற்றின் மீது மிகுந்த ஆர்வம் இருந்தது. எடின்பர்க் சென்ற பிறகும் அவர் கற்கள், செடிகள், புழு, பூச்சிகள் ஆகியவற்றை சேமிக்கத் தொடங்கினார். மருத்துவம் படித்துக்கொண்டிருந்தபோது ஒருமுறை ஒரு குழந்தைக்கு அறுவைச் சிகிச்சை நடப்பதைப் பார்க்க வேண்டிய கட்டாயம் டார்வினுக்கு ஏற்பட்டது. அப்போதெல்லாம் மயக்க மருந்தின்றி அறுவைச் சிகிச்சைகள் செய்யப்பட்டதால் அந்தக் குழந்தை பட்ட வேதனையைக் கண்டும், கேட்டும் மருத்துவத்தின்மீது இருந்த ஆர்வத்தை இழந்தார். அவர் தந்தைக்கு ஏமாற்றமாக இருந்தாலும் அடுத்து அவரை இறையியல் பயிலுமாறு ஆலோசனை கூறினார். அதனை ஏற்று கேம்பிரிட்ஜ் பல்கலைக்கழகத்தில் சேர்ந்தார் டார்வின். படிப்பில் சிறந்து விளங்கிய அவரது ஆர்வமெல்லாம் உயிரினங்களின் தோற்றம் பற்றிய ஆய்விலேயே மிகுந்திருந்தது. கடற்பயணம் தமது 22ஆம் வயதில் இறையியலில் (Theology) பட்டம் பெற்ற டார்வின் கிறித்தவத் திருச்சபையில் உறுப்பினராகச் சேரவும் மறுத்துவிட்டார். அப்போது அதே பல்கலைக்கழகத்தில் தாவரவியல் துறையில் பேராசிரியராக இருந்த ஜான் ஹென்ஸ்லோ (John Stevens Henslow) என்பவரிடம் நெருங்கிய நட்பு கொண்டார் டார்வின். சனவரி 1831 சாதாரண பட்ட இறுதிப் பரீட்சையில் அவர் சிறப்பாகச் செய்து, 178 பரீட்சார்த்திகளில் பத்தாவதாக வந்தார். அவர் மூலமாக கேப்டன் ராபர்ட் பிட்ஸ்ராய் (Robert FitzRoy) என்பவரின் நட்பு கிட்டியது. தென் அமெரிக்க கடலோரப் பகுதிகளில் ஆய்வு செய்ய HMS Beagle என்ற கப்பல் புறப்படவிருந்தது. கேப்டன் ராபர்ட் பிட்ஸ்ராயின் தலமையில் செல்லவிருந்த அந்தப் பயணத்தில் கலந்துகொள்ளுமாறு டார்வினுக்கு அழைப்பு வந்தது. அதனை ஏற்றுக்கொண்டு 1831-ஆம் ஆண்டு டிசம்பர் 27-ஆம் தேதி கேப்டன் பிட்ஸ்ராயும், டார்வினும் பயணத்தைத் தொடங்கினர். இரண்டாண்டுகளில் திரும்புவது என்ற முடிவோடு தங்கள் பயணத்தினைத் தொடங்கினர். ஆனால் ஐந்து ஆண்டுகள் நீடித்த அந்த வரலாற்று சிறப்பு வாய்ந்த பயணம்தான் பரிணாம வளர்ச்சிக் கொள்கை உருவாவதற்கு அடிப்படைக் காரணமாக அமைந்தது. அந்தப் பயணத்தைத் தொடங்கியபோது டார்வினுக்கு வயது 22. ஐந்து ஆண்டுகளில் அந்தக் கப்பல் உலகையே ஒரு வலம் வந்தது. இடரும், இன்னலும் மிகுந்த கடற்பயணத்தைச் சார்லஸ் டார்வின் மிகுந்த துணிச்சலுடன் மேற்கொண்டார். பயணத் துன்பத்தைப்பற்றிக் கவலைப்படாமல், தற்போது காணக்கிடைக்காத பல உயிரினங்களின் எலும்புகளை ஏராளமாகச் சேகரித்தார். ஊர்வன, பறப்பன, நடப்பன என்று எல்லா உயிரினங்களின் வாழ்க்கையும் இடத்துக்கிடம் ஒற்றுமையும், வேற்றுமையும் கொண்டிருப்பதைக் கண்டு டார்வின் வியப்படைந்தார். இத்தகைய ஒற்றுமை, வேற்றுமைகளைப் புரிந்துகொள்ள உயிரினங்கள் அனைத்தும் பொதுவான மூதாதையர்களின் வழித்தோன்றல்களா என்பதையும், மேலும் அவை தொடர்ச்சியான சிறு, சிறு மாற்றங்களோடு இன்றைய வளர்ச்சியைப் பெற்றுள்ளனவா என்பதையும் தெரிந்து கொள்வது இன்றியமையாதது என்று அவருக்குத் தோன்றியது. “உயிரினங்களில் ஏற்படும் மாற்றங்கள் எப்படி, ஏன் ஏற்படுகின்றன?” என்ற வினாவிற்கு விடை காணும் ஆர்வம் டார்வினுக்கு ஏற்பட்டது. ஆய்வுப்பணிகள் இந்நாளில் காணவியலாத, மறைந்துவிட்ட உயிரினங்களையும், மற்றும் இப்போது உயிரோடிருக்கிற உயிரினங்களையும் அவற்றின் எலும்புகளின் துணைகொண்டு ஆய்வு செய்யும் முயற்சியில் டார்வின் ஈடுபட்டார். தான் சேகரித்த சில எலும்புகளுக்கு சொந்தமான விலங்குகள் முற்றாக அழிந்து போயிருக்கும் என்று முதலில் யூகித்தார். ஆனால் பின்னர் அந்த விலங்குகளிலிருந்துதான் தற்போதைய சிறிய அளவிலான விலங்குகள் தோன்றியிருக்க வேண்டும் என்று பகுத்தறிந்தார். கெலபகஸ் (Galapagos Island) தீவுகளில் புதிய வகையான பறவைகள், தாவரங்கள், விலங்குகள் ஆகியவற்றைக் கண்டு அதிசயித்தார். இவ்வாய்வின் பயனாக “பரிணாம வளர்ச்சிக் கொள்கை” முடிவுக்கு அவர் வந்தார். இப்படி பல்வேறு ஆராய்ச்சிகளுக்குப் பிறகு, டார்வின் 1836-ஆம் ஆண்டு இங்கிலாந்து திரும்பினார். அமெரிக்கக் கடலோரப் பகுதி மற்றும் ஐரோப்பியத் தீவுகளில் பயணத்தை முடித்துக் கொண்டு வந்த டார்வின் ஐந்து ஆண்டுகளில் தான் சேகரித்த விபரங்களையும்,தமது கண்டுபிடிப்புகளையும் ஆய்வுக்கட்டுரையாக எழுதி The voyage of the Beagle என்ற நூலை லண்டனில் வெளியிட்டார். திருமணம் தமது 30-ஆவது வயதில் எம்மா வெட்ஜ்வுட் (Emma Wedgwood) என்ற உறவுக்காரப் பெண்ணை மணந்து கொண்டு ஏழு பிள்ளைகளுக்கு தந்தையானார் டார்வின். திருமணத்திற்குப் பின்னரும், தமக்கு விருப்பமான இயற்கையியல் ஆய்வில் டார்வின் மிகுதியாக ஈடுபட்டார். அவரது குழந்தைகள் நூல்கள் சார்லஸ் டார்வினுக்கும், ஆல்பிரெட் ரஸ்ஸல் வாலஸ் என்ற மற்றொரு இயற்கையியல் அறிஞருக்கும் நட்பு உண்டாயிற்று. டார்வின் தாம் ஏற்கனவே அமெரிக்கக் கடற்கரையோரம் திரட்டிய சான்றுகளிலிருந்து உருவாக்கிய கொள்கைகளுக்கு மேலும் ஆதாரங்களைச் சேகரிப்பதில் நண்பருடன் சேர்ந்து ஈடுபட்டார். புதிய உயிரினங்கள் உருவாவதற்கான ஒழுங்கு மற்றும் விதிமுறைகள், அவ்வாறு உருவாகும் உயிரினங்களுள் சில பிரிவுகள் முழுமையாக மூல நிலையிலிருந்து மாறிவிடுவதற்கான போக்குகள் ஆகியவை பற்றிய ஆய்வுகளின் அடிப்படையில் டார்வின் தனது கண்டுபிடிப்புகளை வெளியிட்டார். பரிணாம வளர்ச்சிக் கொள்கை 1858ஆம் ஆண்டு ஜூலை முதல் நாள், மேற்கூறிய டார்வினின் கண்டுபிடிப்புகளும், அவரது நண்பர் வாலஸின் கட்டுரையும் லண்டன் லின்னன் கழகத்தில் (Linnean Society of London) வாசிக்கப்பட்டன. மேற்கொண்டு ஆய்வு செய்ததன் பயனாக டார்வினுக்குத் தோன்றியதே ‘பரிணாம வளர்ச்சிக் கொள்கை’ ஆகும். 1859 ஆம் ஆண்டு இக்கொள்கையை, டார்வின் உலகை வியப்பில் ஆழ்த்திய ஒரு புத்தகம் மூலம் வெளியிட்டார். "The Origin of Species by Natural Selection" அதாவது 'இயற்கைத் தேர்வு மூலமாக உயிரினங்களின் தோற்றம்' என்ற அந்த புத்தகம் கூறிய கொள்கைதான் பரிணாம வளர்ச்சிக் கொள்கை. அதன்படி உயிரினங்களின் வாழ்க்கைப் போராட்டத்தில் தகுதியும், வலிமையும் உள்ளவை நிலைத்து நிற்கும். மற்றவை அழிந்துபோகும்." இது புதிய இனங்களின் உருவாக்கத்திற்கு வழியேற்படுத்தும் என்று கூறினார் டார்வின். இக்கருத்துகளின் அடிப்படையிலேயே உயிரினங்களில் தொடர்ந்து மாற்றங்கள் நிகழ்ந்து வருகின்றன. டார்வினின் இக்கருத்துகள் மக்களைப் பெரிதும் கவர்ந்தன; வியப்போடும், ஆர்வத்தோடும் அவரது ஆய்வுகளை மக்கள் படித்தனர். இந்நிலவுலகில் வாழும் உயிரினங்களின் குறிப்பாக விலங்கினங்களின் பரிணாம வளர்ச்சியில் இயற்கையோடு ஒன்றிப்போகின்றவை பாதுகாப்போடு வாழ்வதையும், மற்றவை மறைந்து போவதையும் அறிந்து மக்கள் பெரிதும் வியப்படைந்தனர். ஆனால் அந்த சித்தாந்தத்தின் விளைவை உலகம் அப்போது உணரவில்லை. செடிகொடிகளுக்கும், விலங்குகளுக்கும் மட்டுமே அது பொருந்தும் என்றுதான் நம்பியது. டார்வின்கூட மனிதனைப் பற்றி புத்தகத்தில் எதுவும் குறிப்பிடவில்லை. பரிணாம வளர்ச்சிக் கொள்கை மனிதனுக்கும் பொருந்த வேண்டும் என்பதை உலகம் உணரத் தொடங்கியபோது நாம் குரங்கிலிருந்து பிறந்தோமா? என்ற கேள்வி எழுந்தது. டார்வின் அப்படி நேரடியாக சொன்னதில்லை நம்பியதுமில்லை. ஆனால் அறிவுப்பூர்வமாக சிந்தித்துப் பார்த்தால் அப்படித்தான் நடந்திருக்க வேண்டும் என்று விஞ்ஞானிகள் கருதத் தொடங்கினர். எதிர்பார்க்கப்பட்டது போலவே தேவாலயங்களின் கண்டனத்துக்கு உள்ளானது டார்வினின் கொளகை. அவர் வாழ்ந்த போதே அவரது நூல் உலகம் முழுவதும் பதிக்கப்பட்டது. கேம்ப்ரிட்ஜ் பல்கலைக்கழகம் அவருக்கு கெளரவ டாக்டர் பட்டம் வழங்கியது. இந்நூல் இன்றும் விவாதத்திற்குரிய, கருத்துமாறுபாடுகளுக்கு இடம்தரும் நூலாக இருக்கிறது. டார்வின் பரிணாம கோட்பாடு மூன்று அம்சங்களைக் கொண்டது. மாறுபாடு (எல்லா உயிரினங்களிலும் காணப்படுவது) மரபு வழி (ஒத்த உயிர் வடிவத்தை ஒரு தலைமுறையிலிருந்து இன்னொரு தலைமுறைக்குஎடுத்துச் செல்லும் ஆற்றல்) உயிர் வாழ்தலுக்கானப் போராட்டம் (எந்தெந்த மாறுதல்கள் ஒரு குறிப்பிட்ட சூழலுக்குச் சாதகமாக இருக்கும் என்று கணித்து அதற்கேற்ப இனப்பெருக்க முறைகளை தீர்மானித்து உயிரினங்களில் மாறுதல்களை ஏற்படுத்திக் கொள்வது) இதைத்தான் இன்றைய நாகரீக, விஞ்ஞான உலகம் அதன் நீட்சியாக பரம்பரை மரபியல் குணங்களின் இயல்பினைப் பற்றி நமக்கு விளக்கம் தருகிறது. இதை 'நவீன டார்வினியம்' என்கிறார்கள். உயிர் வாழ்தலுக்கான போராட்டம் என்பது தனித்தனியான பொருளைப் பொறுத்தது மட்டுமல்ல; தன் இனத்தை உற்பத்தி செய்து, இனவிருத்தி செய்யும் (குணம்,உடல்வாகு, நிறம், திறமை, அறிவு இவையும் உள்ளடங்கும்) சக்தியைப் பொறுத்ததாகும் என்பது இன்றைய நவீன டார்வினியமாகும். பிற டார்வினின் கண்டுபிடிப்புகளைப் பற்றிய மற்ற நூல்கள் ‘மனிதனின் மரபுவழி’ மற்றும் ‘தாவரங்களின் இடம்பெயர்த் திறன்’ ஆகியனவாகும். மேலும் மண்ணின் வளத்திற்கும், பயிர் வளர்ப்புக்கும் முக்கிய காரணமாக விளங்குவது மண்ணில் வாழும் மண்புழுக்கள் என்பதையும் டார்வின் தெளிவுபடுத்தினார். அவருடைய நூலான “தாவர வளர்ச்சிக்குப் புழுக்களின் பங்கு” என்பது மண் ஆராய்ச்சியும், மண்புழுக்களின் ஆய்வும் ஒன்றோடொன்று எவ்வளவு தொடர்புடையன என்பதை விளக்குவதாகும். இறப்பு சார்லஸ் டார்வின் 1882ஆம் ஆண்டு ஏப்பிரல் 19ஆம் நாள் காலமானார். இங்கிலாந்தின் வெஸ்ட் மினிஸ்டர் அப்பேயில் அவரது உடல் அடக்கம் செய்யப்பட்டது. ஊடகங்கள் குறிப்புகளும் மேற்கோள்களும் வெளி இணைப்புகள் The Complete Works of Charles Darwin Online – Darwin Online; Darwin's publications, private papers and bibliography, supplementary works including biographies, obituaries and reviews Darwin Correspondence Project Full text and notes for complete correspondence to 1867, with summaries of all the rest ; public domain Darwin Manuscript Project Works by Charles Darwin in audio format from LibriVox Video and radio clips கனடிய ஒலிபரப்பு கூட்டுத்தாபனம் Darwin 200: Celebrating Charles Darwin's bicentenary, Natural History Museum A Pictorial Biography of Charles Darwin Mis-portrayal of Darwin as a Racist Darwin's Volcano – a short video discussing Darwin and Agassiz' coral reef formation debate The life and times of Charles Darwin, an audio slideshow, The Guardian, Thursday 12 February 2009, (3 min 20 sec). Darwin's Brave New World – A 3 part drama-documentary exploring Charles Darwin and the significant contributions of his colleagues Joseph Hooker, Thomas Huxley and Alfred Russel Wallace also featuring interviews with ரிச்சர்ட் டாக்கின்சு, David Suzuki, Jared Diamond A naturalist's voyage around the world Account of the Beagle voyage using animation, in English from French National Centre for Scientific Research|Centre national de la recherche scientifique View books owned and annotated by Charles Darwin at the online Biodiversity Heritage Library. 1809 பிறப்புகள் 1882 இறப்புகள் ஆங்கிலேய எழுத்தாளர்கள் எடின்பரோ பல்கலைக்கழக முன்னாள் மாணவர்கள் தாவரவியலாளர்கள் பூச்சியியலாளர்கள் நிலவியலாளர்கள் இயற்கையியலாளர்கள் பயண எழுத்தாளர்கள் விலங்கின நடத்தையியலாளர்கள் உயிரியலாளர்கள் பரிணாம உயிரியல் மாந்தரினப் படிமலர்ச்சி அறிவியலாளர்கள் மரபியலாளர்கள் பிரித்தானிய உயிரியலாளர்கள்


மேஷம் 2019 புத்தாண்டு ராசிபலன்: மேஷம் புத்தாண்டு ராசிபலன்கள் 2019: வருடத்தின் தொடக்கத்தில் உங்கள் ராசிநாதன் செவ்வாய் 12ம் வீட்டில் உள்ளதால் நன்மைகள் உண்டு. குடும்பத்தில் சுப காரியங்கள் நடைபெறும். ஒன்பதாம்வீட்டில் உள்ள சூரியன் காரணமாக பூர்விக சொத்துகள் கிடைக்கும். புதன் மற்றும் சுக்கிரன் சிறப்பான நிலையில் உள்ளதால் சொந்த தொழில் சிறப்பாக இருக்கும். குழந்தைகள் வழியில் மனமகிழ்ச்சி கிடைக்கும். நான்காம் வீட்டில் உள்ள ராகு காரணமாக மனமகிழ்ச்சி, குழந்தை பிறப்பு போன்றவை குறையும். ஆனால் ராகு கேது பெயர்ச்சி உங்களுக்கு நன்மைகளை தரும். பெற்றோரின் அன்பும் ஆதரவும் கிடைக்கும். வேலையில் உள்ளவர்கள் சிறப்பான நிலையை அடைவார்கள். ஒன்பதாம் வீட்டில் உள்ள சனி காரணமாக இதுவரை ஏற்பட்ட பிரச்சனைகள், போராட்டங்கள், வலி வேதனைகள் வீண் வழக்குகள் போன்றவை விலகி நினைத்த (அ) எதிர்பார்த்த நன்மைகள் கிடைக்கும். தெய்வ அணுகிரகம் உங்களுக்கு கிடைக்கும்.பூர்வீக சொத்துக்கள் உங்களுக்கு கிடைக்கும். தடைபட்ட திருமணம், குழந்தை பிறப்பு, போன்ற சுபகாரியங்கள் ஏற்படும். இதுநாள் வரை இருந்த கடன் பிரச்சனைகள் தீரும். பிரிந்து இருந்த கணவன் மனைவி ஒன்று சேருவார்கள். குடும்பத்தில் மனமகிழ்ச்சி நிம்மதி ஏற்படும். மாணவர்கள் கல்வியில் கவனம் செலுத்த வேண்டிய காலம். மேலும் இந்த வருடம் நிகழும் குரு பெயர்ச்சி, ராகு கேது பெயர்ச்சி போன்றவை உங்களுக்கு என்ன பலன்களை தரும் என்பதை விரிவாக பார்போம். 2019 மேஷ ராசி புத்தாண்டு ராசிபலன்கள் வீடியோ: எட்டாம் வீட்டில் உள்ள குரு பகவான் காரணமாக நன்மைகள் குறையும். பலருக்கு திருமண தடை குழந்தை பாக்கிய தடை போன்றவை ஏற்படும். இருப்பினும் குருபகவான் 29-03-2019 அன்று விருச்சக ராசியில் இருந்து தனுசு ராசிக்கு அதாவது ஒன்பதாம் வீட்டிற்கு சஞ்சாரம் செய்கிறார், மீண்டும் குருபகவான் வக்கிர நிலையில் 23-04-2019 அன்று விருச்சக ராசிக்கே செல்கிறார். பின் 05-11-2019 அன்று முறையாக தனுசு ராசிக்கு செல்கிறார். எனவே வருடதின் இறுதியில் தான் நன்மைகளை வழங்குவார். வீடு மனை வாகனம், தொழில்போன்ற விசயங்களில் நன்மைகள் ஏற்படும். வழக்குகளில் உங்களுக்கு வெற்றி கிடைக்கும். வெளியில் உங்கள் மதிப்பு, கெளரவம் சிறப்படையும். வேலையில் உள்ளவர்கள் நன்மை பெறுவார்கள். தள்ளிப்போன திருமணம் குழந்தை பிறப்பு போன்ற சுப காரியங்கள் நடைபெறும். வெளியுலகில் உங்கள் மதிப்பு, கெளரவம் கூடும். சொந்த தொழில் சிறப்பான நிலையை அடையும். தாய் தந்தையின் அன்பும் ஆதரவும் கிடைக்கும். கடந்த குரு பெயர்ச்சியை காட்டிலும் இந்த குரு பெயர்ச்சி மனமகிழ்ச்சியை / நன்மைகளை தரும். 2019 இல் சனிபெயர்ச்சி இல்லை. தனுசு ராசியில் உள்ள சனிபகவான் காரணமாக இதுவரை ஏற்பட்ட பிரச்சனைகள், போராட்டங்கள், வலி வேதனைகள் வீண் வழக்குகள் போன்றவை விலகி நினைத்த (அ) எதிர்பார்த்த நன்மைகள் கிடைக்கும். தெய்வ அணுகிரகம் உங்களுக்கு கிடைக்கும். பூர்வீக சொத்துக்கள் உங்களுக்கு கிடைக்கும். சகோதர சகோதிரிகள் வழியில் மனமகிழ்ச்சி கிடைக்கும். பெற்றோரின் அன்பும் ஆதரவும் உங்களுக்கு கிடைக்கும். புதிய தொழில் தொடங்குதல், பதவிகள் கிடைத்தல் போன்ற அனைத்து நன்மைகளும் கிடைக்கும். ராகுபகவான் நான்காம் வீட்டில் உள்ளதால் நன்மைகள் கிடைக்கும். வெளிநாடு, வெளிநாடு வேலை போன்றவை சிறப்பாக இருக்கும். அந்நிய நபர்கள் மூலம் நன்மைகள் கிடைக்கும். பத்தாம் வீட்டில் உள்ள கேது பகவான் காரணமாக தொழில் விஷயங்கள் சிறப்பாக இருக்கும். மேலும் 07-03-2019 அன்று ராகு பகவான் மிதுன ராசிக்கும், கேதுபகவான் தனுசு ராசிக்கும் சஞ்சாரம் செய்கிறார்கள். அதாவது ராகு மூன்றாம் வீட்டிலும், கேது ஒன்பதாம் வீட்டிற்கும் பெயர்ச்சி அடைவார்கள். இதன் மூலம் நன்மைகள் உங்களுக்கு தொடரும். பொதுவாக இந்த 2019 ம் வருடம், சென்ற வருடங்களை விட மிகவும் நன்மைகள் கொண்ட வருடமாக இருக்கும். அதிர்ஷ்ட எண் : 5, 8 அதிர்ஷ்ட நிறம் : பச்சை, கருப்பு அதிர்ஷ்ட நாள் : புதன், சனி அதிர்ஷ்ட இரத்னம் : மரகதப் பச்சை, கருநீலக்கல் சனிக்கிழமை தோறும் “ஆஞ்சநேயரை” வழிபட்டு வர நன்மை ஏற்படும். பெண்கள் மகாலக்ஷ்மியை வணங்கவும்.


text: கோட்டா Vs சஜீத்; ஒரு கணிப்பு! | Online jaffna News Home » » கோட்டா Vs சஜீத்; ஒரு கணிப்பு! கோட்டா Vs சஜீத்; ஒரு கணிப்பு! கடந்த ஜனாதிபதி தேர்தலில் மகிந்த 57,680,00 (47%) வாக்குகளைப் பெற்ற அதே சந்தர்ப்பத்தில் மைத்ரி 62,17,000 (51%) வாக்குகளைப்பெற்று வெற்றி பெற்றார். இதில் 58% மான சிங்களர்களின் வாக்குகளை மகிந்தவும், 41% மான சிங்களவர்களின் வாக்குகளை மைத்ரியும் பெற்றிருந்தனர். அனுராதபுரம், காலி, ஹம்பாந்தோட்டை, களுத்துறை, கேகாலை, குருநாகல் , மாத்தறை, மொனறாகலை , இரத்னபுரி, மாத்தளை அதேநேரம், மைத்ரி 12 மாவட்டங்களில் வென்றிருந்தார். அவற்றில் பொலன்னறுவை மற்றும் கம்பஹா மாவட்டங்கள் மாத்திரம் சிங்களவர்களை அதிகம் கொண்ட பிரதேசங்களாகும். மீதி 10 மாவட்டங்களிலும் சிறுபான்மையினர் தேர்தல் முடிவுகளில் ஆதிக்கம் செலுத்தக்கூடிய மாவட்டங்களாக அமைந்திருந்தன. அவையாவன; இந்த தேர்தல் முடிவுகளை வைத்து, SLPP (மகிந்த அணி) வேட்பாளராக கோட்டாபாய ராஜபக்ஷவையும் - DNF (ஐக்கிய தேசிய கட்சி அணி) வேட்பாளராக சஜீத்தையும் ஒப்பிட்டு பார்ப்போம் கடந்த தேர்தலில் மகிந்தவால் வடக்கில் (Deep North) ஊடுருவ முடிந்திருக்கவில்லை. இந்த தேர்தலில் கோட்டாவாலும் ஊடுருவ முடியுமானதாக இருக்காது. எனவே வடக்கு வாக்குகளில் பெரிய மாற்றங்கள் ஏற்பட வழியில்லை. கோட்டா வேட்பாளர் எனும் போது அவரை தோற்கடித்தே ஆகவேண்டுமென்ற வன்மம் கடந்த தேர்தலை விடவும் அதிகரிக்கலாம். அதனால், வாக்களிப்பு வீதம் அதிகரிக்கலாம். ஏனெனில், யுத்தத்தில் மிகமோசமாக தமிழர்களை கையாண்டவர் அவரே என்ற மனப்பதிவு வடக்கு தமிழர்களிடம் ஆழமாகவுள்ளது. அதனால் சஜீத்திற்கு இது சாதகமாக அமைவதோடு, ஐக்கிய தேசிய முன்னணிக்கு கடந்த தேர்தலில் கிடைத்த வாக்குகளில் வீழ்ச்சி ஏற்படாது என்பதை அறியலாம். அதேநேரம், கடந்த தேர்தலில் மகிந்தவின் கோட்டையாக இருந்தது தென்மாகாணமே (Deep South). அதாவது, காலி, மாத்தறை, ஹம்பாந்தோட்டை மாவட்டங்களே. அங்கு மைத்ரியின் பலவீனம் வெளிப்படையாகவே தெரிந்தது. அது மிகப்பெரும் பலமாக மகிந்தவிற்கு அமைந்திருந்தது. ஆனால், சஜீத் வேட்பாளராக வரும்பட்சத்தில் அவருடைய தேர்தல் மாவட்டமும் தெற்கில் இருப்பதால், மிக இலகுவாக ஊடுருவி வேலை செய்யக்கூடிய சூழ்நிலை இருக்கிறது. இது மகிந்த முகங்கொள்ளாத, கோட்டா முகங்கொள்ள வேண்டிய மிகப்பெரும் சவாலாக அமையும். இதனால், SLPP தனது மிகப்பலமான தளத்தில் (Strong hold) வீழ்ச்சியை சந்திக்கும். அல்லது சஜீத்திடம் குறிப்பிடத்தக்க ஆதரவு பலத்தை இழக்க நேரிடும். இது மகிந்த கடந்த தேர்தலில் தோற்கின்ற நிலையிலும் பாரியளவில் தோற்கவிடாமல் தடுத்த சிங்கள வாக்குகளில் பெரும்பங்கு வாக்குகளை கோட்டா இழக்க வேண்டிய நிலைக்கு தள்ளும். சிங்கள வாக்குகளை மட்டும் நம்பி களமிறங்கும் போது அடித்தளமே ஆட்டம் காணுகின்ற நிலையை உருவாக்கும். அது ஒருபுறமிருக்க, கடந்த தேர்தலில் மகிந்தவை பௌத்த மத காவலனாகவும் மைத்ரியை மேற்கத்தியத்தின் ஏஜென்டாகவும் பார்த்த சிங்கள கடும்போக்குவாதிகள், சஜீத் வேட்பாளராக வருகின்ற நிலையில் அந்த மனப்பதிவிலிருந்து விடுபட அல்லது அமைதியடைய வேண்டிய நிலைக்கு வருவர். ஏன்எனில், சஜீத் மீது மட்டுமல்ல அவரது தந்தை பிரேமதாச மீதும் சிங்கள பௌத கடும்பார்வை என்றும் திரும்பியதில்லை என்பதே வரலாறு. எனவே, கோட்டாவிற்கு பௌத்த கடும்போக்குவாத முன்தள்ளு வாக்குகள், மகிந்தவிற்கு கிடைத்ததை போன்று கிடைக்காது என்பதை இப்போதே அவதானிக்கலாம். சிறுபான்மையை பொறுத்தவரை, ஈஸ்டர் குண்டுவெடிப்பிற்கு பின்னர் முஸ்லிம்களின் உடமை, உயிர், வர்த்தக மையங்கள், மதஸ்தலங்கள் என்பவற்றின் மீதான தாக்குதலின் பின்னணியிலும், முஸ்லிம் விரோத பிரச்சாரத்தின் பின்னணியிலும் மகிந்த அணியின் கை நேரடியாகவும் மறைமுகமாகவுமிருந்த விடயம் தொடர்பில் SLPP யின் வேட்பாளரை ஆதரிக்க முனைய மாட்டார்கள். அதே நேரம், கோட்டாவின் பௌத்த கடும்போக்குவாத பின்னணி மற்றும் இராணுவ கையோங்கல் நிலை என்பவற்றை கருத்திற்கொண்டு அந்தப்புறம் திரும்பி பார்க்காத மனநிலையில் இருப்பார்கள். தமிழர்களை பொறுத்தவரை அன்மைக்காலமாக அதிகரித்துவரும், இந்து கோயில்களை தகர்த்தல், தமிழர் மரபுவழி நிலத்தில் விகாரை அமைத்தல், கோயில்களுக்கு சொந்தமான இடங்களில் அத்துமீறி சிலை நிறுவுதல் என்பவை தொடர்பில் மிகவெறுப்புற்ற நிலையில் இருக்கிறார்கள். இது வடக்கிலிருந்து மலையகம் வரை பரவியுள்ளதை நாம் அறிவோம். இந்நிலை கோட்டா ஜனாதிபதியானால் இன்னும் அதிகரிக்கும் என்ற மனப்பதிவு பரவலாக இருப்பதையும் நாம் அறியலாம். கடந்த தேர்தலில் மகிந்தவிற்கு எதிராக அளிக்கப்பட்ட சிறுபான்மை வாக்குகள் கோட்டாவிற்கு அளிக்கப்படாத நிலையில் கடந்த தேர்தலில் மகிந்தவிற்கு ஆதரவாக அளிக்கப்பட்ட சிங்கள வாக்குகள் சஜீத்திற்கும் பெருமளவில் பங்கிடப்படுகின்ற நிலையில் சிங்கள கடுப்போக்குவாதிகள் சஜீத்தின் வருகையால் அமைதியாக்கப்படுகின்ற நிலையில் கடந்த தேர்தலில் மகிந்த பெற்ற 58% சிங்கள வாக்குகளில் 10% (5,00,000) வீதத்தை மட்டும் சஜீத் உடைத்தாலும் கோட்டாவை மண்கவ்வ செய்யலாம் என்பது நிரூபனமாகிறது. ஏன் 10% என இங்கு கூறப்படுகிறது எனில், கடந்த தேர்தலில் சிறுபான்மையினரால் அளிக்கப்பட்ட வாக்குகளில் ஒரு 5,00,000 குறைந்தாலும் - அதனை ஈடுசெய்ய 10% சிங்கள வாக்குகள் உடைக்கும் இயலுமை சஜீத்திடமிருக்கின்றது என்பதை காட்டுவதற்கேயாகும்.


10 ஆப்கானித்தான்


ஆனால் பெற்றோர் இதை நம்ப தயாராக இல்லையாம். எதற்கு வம்பு என்று நினைத்துத்தான் மாப்பிள்ளை பார்க்க ஆரம்பித்துள்ளனராம்


சவால் விட்ட கோலி ; களத்தில் இறங்கிய மோடி.! - IBCTamil சவால் விட்ட கோலி ; களத்தில் இறங்கிய மோடி.! பிரதமர் நரேந்திர மோடி தான் உடற்பயிற்சி செய்யும் வீடியோவை தனது ட்விட்டர் பக்கத்தில் வெளியிட்டுள்ளார் . இந்த வீடியோ சமூக வலைத்தளங்களில் வைரலாகிவருகிறது. மத்திய விளையாட்டுத்துறை அமைச்சர் ராஜ்வர்தன் சிங் ராத்தோர் தான் உடற்பயிற்சி செய்யும் வீடியோவை ட்விட்டரில் வெளியிட்டார். அதில் இந்திய கிரிக்கெட் அணி கேப்டன் கோலி, ரித்திக் ரோஷன் மற்றும் சாய்னா நேவால் ஆகியோரை டேக் செய்து அவர்களுக்கு 'பிட்னஸ் சவால்' விடுத்தார். கோலியின் சவாலை தான் ஏற்றுக்கொள்வதாக ட்விட்டரில் அறிவித்த பிரதமர் மோடி தற்போது அவர் உடற்பயிற்சி செய்யும் வீடியோவை ட்விட்டர் பக்கத்தில் வெளியிட்டுள்ளார். முன்னதாக, தூத்துக்குடியில் ஸ்டெர்லைட் ஆலைக்கு எதிராக போராட்டம் நடத்திய மக்கள் மீது துப்பாக்கி சூடு நடத்தப்பட்டு சுமார் 13 பேர் உயிரிழந்த போது தான் மோடி, கோலியின் உடற்பயிற்சி சவாலை ஏற்றார் என்பதும், துப்பாக்கி சூட்டால் உயிரிழந்த மக்களுக்கு குறைந்தபட்சம் இரங்கல் கூட அவர் தெரிவிக்கவில்லை என்பதும் குறிப்பிடத்தக்கது.


text: மதுரை: தமிழ்நாடு மாநில அறிவியல் மற்றும் தொழில்நுட்ப மன்றம் சார்பில் காதக்கிணறு ஆர்.சி., நடுநிலை பள்ளியில் புத்தாக்க அறிவியல் ஆய்வு கண்காட்சி நடந்தது. மதுரை சி.இ.ஓ., நாகராஜமுருகன் துவக்கி வைத்தார். மாவட்ட தொடக்க கல்வி அலுவலர் சுபாஷினி தலைமை வகித்தார். தலைமையாசிரியர் செல்வராஜ், சி.இ.ஓ., நேர்முக உதவியாளர் ஜெகநாதன், மாவட்ட சுற்றுச்சூழல் அதிகாரி முனியாண்டி, கண்காட்சி ஒருங்கிணைப்பாளர் ரமணி பங்கேற்றனர். பல பள்ளிகளை சேர்ந்த மாணவர்கள் படைத்திருந்த 71 அறிவியல் படைப்புகள் கண்காட்சியில் காட்சிப்படுத்தப்பட்டன. இதில், காற்றாலை மூலம் மின்சாரம் தயாரிப்பது, சுற்றுச்சூழல் மாசை தவிர்ப்பது,கடல் நீரை மறுசுழற்சி மூலம் குடிநீராக்குவது போன்ற 11 மாணவர்களின் படைப்புகள் சிறந்தவையாக தேர்வு செய்யப்பட்டன. இப்படைப்புகள், மாநில அளவில் சென்னையில் நடக்கும் அறிவியல் கண்காட்சியில் இடம் பெறும் என, அறிவியல் தொழில்நுட்ப மன்ற நிர்வாகிகள் தெரிவித்தனர். வாசகர்களுக்கு ஓர் அன்பான வேண்டுகோள். 1.செய்திகள் குறித்த கருத்துக்களைப் பதிவு செய்யும்போது, எவருடைய மனதையும் புண்படுத்தாத வகையில், நாகரிகமான முறையில் உங்கள் கருத்துகள் இருக்க வேண்டும் என்று எதிர்பார்க்கிறோம். அன்புள்ள வாசகர்களே!, நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.


விராட் கோலியின் தவறான டாஸ் முடிவு: வார்னர், பேர்ஸ்டோ காட்டடி சதம்: ஆர்சிபியை முடித்த சன்ரைசர்ஸ் | விராட் கோலியின் தவறான டாஸ் முடிவு: வார்னர், பேர்ஸ்டோ காட்டடி சதம்: ஆர்சிபியை முடித்த சன்ரைசர்ஸ் Posted: 31 Mar, 2019 20:47 pm வார்னர், பேர்ஸ்டோ ஆகியோரின் மிரட்டலான காட்டடி சதத்தால் ஹைதராபாத்தில் இன்று நடந்த ஐபிஎல் டி20 போட்டியின் லீக் ஆட்டத்தில் பெங்களூரூ ராயல்சேலஞ்சர்ஸ் அணியை 118. ரன்கள் வித்தியாசத்தில் தோற்கடித்தது சன்ரைசர்ஸ் அணி. முதலில் பேட் செய்த சன்ரைசர்ஸ் அணி 20 ஓவர்களில் 2 விக்கெட் இழப்புக்கு 231 ரன்கள் சேர்த்தது. 232 ரன்கள் எனும் இமாலய இலக்கை துரத்திய பெங்களூரு ராயல் சேலஞ்சர்ஸ் அணி 19.5 ஓவர்களில் 113 ரன்னில் ஆட்டமிழந்து படுதோல்வி அடைந்தது. சன்ரைசர்ஸ் அணி 3 போட்டிகளில் விளையாடி 2-வது வெற்றியையும், ஆர்சிபி அணி 3 போட்டிகளிலும் தோல்வியையும் அடைந்துள்ளது. ஆட்டநாயகன் விருதை பேர்ஸ்டோ பெற்றார். ஆர்சிபி அணியின் தோல்விக்கு வார்னர், பேர்ஸ்ட்டோவின் காட்டடி ஒரு காரணம் என்றால், மற்றொரு முக்கியக் காரணம் கோலியின் தவறான கேப்டன்ஷிப்பும், தவறான டாஸ்முடிவும் என்றுதான் கூற முடியும். ஏனென்றால், ஹைதராபாத் ஆடுகளம் பேட்ஸ்மேன்களுக்கு சொர்க்கபுரி என்று பிட்ச் ரிப்போர்ட்டில் தெரிவிக்கப்பட்டது. டாஸ் வென்ற நிலையில், எந்தவிதமான யோசனையும் இல்லாமல் கோலி பேட்டிங்கை தேர்வு செய்திருக்கலாம். குறைந்த பட்சம் 180 ரன்களுக்கு மேல் அடித்திருந்தாலோ போட்டியை நெருக்கடியாக கொண்டு சென்றிருக்கலாம். ஆனால், வந்தவாய்ப்பை சன்ரைசர்ஸ் அணக்கு வாரிக்கொடுத்துவிட்டு, பெங்களூரு அணி மோசமான தோல்வியை அடைந்துள்ளது. டி20 போன்ற குறுகிய ஓவர்கள் கொண்ட போட்டிகளில் பல்வேறு திறமை நிறைந்த வீரர்கள் விளையாடும்போது, 200 ரன்களுக்கு மேல் சென்றால், சேஸிங் செய்வது என்று பகீரத செயல். பேட்ஸ்மேன்களுக்கு ஏற்படும் நெருக்கடியும், மனதீரியான அழுத்தமுமே விக்கெட்டுகளை இழக்கச் செய்துவிடும். 200 ரன்களுக்கு மேலாக இலக்கைப் பார்த்துத்தான் ஆர்சிபி பேட்ஸ்மேன்கள் விக்கெட்டுகளை வரிசையாக பறிகொடுத்தார்கள் என்பதுதான் நிதர்சனம். கோலி ஒரு மேட்ச்வின்னர் என்பதில் சந்தேகமில்லை, ஆனால், சிறந்த கேப்டனாக ஒளிர்கிறாரா என்று எழும் கேள்விக்கு வெளிச்சம் பாய்ச்சுவது அவசியமாகும் வார்னரும், பேர்ஸ்டோவும் கடந்த இரு போட்டிகளாக அசுரத் தனமான பேட்டிங் ஃபார்மில் இருந்து வருகின்றனர். அதிலும் இருவரும் கடந்த போட்டிளாக தொடக்க விக்கெட்டுக்கு 100 ரன்களுக்கு மேல் சேர்த்து வருகின்றனர். குறிப்பாக சுழற்பந்துவீச்சாளர்களுக்கு எதிராக வார்னரின் ஸ்டிரைக் ரேட் 2016-ம் ஆண்டில் இருந்து 287 ரன்கள் சராசாரியாகும். அப்படி இருக்கும் போது தொடக்கத்திலேயே வார்னருக்கு எதிராக சுழற்பந்துவீச்சாளர்களை கோலி பயன்படுத்தியது கேப்டன்ஷிப் தோல்வியாகத்தான் இருக்க முடியும். ஆர்சிபி அணியில் வார்னர், பேர்ஸ்டோ ஆகியோரின் ரன்வேட்டைக்கு தடைவிதிக்கும் வகையில் பந்துவீச்சாளர்கள் இல்லை என்பது மிகப்பெரிய குறையாகும். உமேஷ் யாதவ், முகமது சிராஜ் ஆகியோர் வார்னரை கட்டுப்படுத்தும் அளவுக்கு பந்துவீச்சும் திறமையானவர்கள் இல்லை. சுழற்பந்துவீச்சில் சாஹலைத் தவிர மற்றவர்கள் யாரும் முழுநேர பந்துவீச்சாளர்கள் இல்லை. இதில் புதிதாக அறிமுகமான 16வயது ரே பர்மான் சுழற்பந்துவீச்சாளரை சர்வதேச அளவில் விளையாடிவரும் வார்னருக்கும், பேர்ஸ்டோவுக்கும் எதிராக பந்துவீசச் செய்தது தற்கொலைக்கு சமம். வளர்ந்துவரும் வீரர் ரே பர்மனின் நம்பிக்கையையும் குலைத்துவிடும், அணியையும் இதுபோன்ற படுமோசமான தோல்விக்கு இட்டுச் செல்லும். இந்த போட்டியில் ஆர்சிபி அணியின் பந்துவீச்சாளர்கள் 6 பேரும், ஓவர்களுக்கு 10 ரன்களுக்கு குறையாமல் வாரிக் கொடுத்ததை என்னவென்று சொல்வது. ஒட்டுமொத்தத்தில் ஆர்சிபி அணியின் தோல்விக்கு பந்துவீச்சாளர்கள் இயற்கையான காரணமும், கோலியின் கேப்டன்ஷிப், தவறான முடிவுகள் செயற்கையான காரணம் என்றே காரணமாகக் கூறலாம். சன்ரைசர்ஸ் அணி முதலில் பேட் செய்தது. வார்னர், பேர்ஸ்டோ களமிறங்கினார்கள். தொடக்கத்தில் இருந்து இருவரும் அதிரடியாக ஆடி ஆர்சிபிஅணியின் பந்துவீச்சை சிதறடித்து அதிர்ச்சி அளித்தனர். பவர்ப்ளேயில் சன்சைர்ஸ் அணி 59 ரன்கள் சேர்த்தது. வார்னர் 34 பந்துகளிலும், பேர்ஸ்டோ 28 பந்துகளிலும் அரைசதம் அடித்தனர். ஆர்சிபி அணியினர் யார் பந்துவீசினாலும் பந்துகள் சிக்ஸருக்கும், பவுண்டரிக்கும் வார்னரும், பேர்ஸ்டோவும் அனுப்பிக் கொண்டே இருந்தனர். 58 பந்துகளில் 100 ரன்களையும், 13.2 ஓவர்களில் 150 ரன்களையும் சன்ரைசர்ஸ் அணி எட்டியது. அரைசதம் அடித்தபின் வார்னர், பேர்ஸ்டோ ரன் குவிப்பதில் வேகம் காட்டினர். இவர்களைப் பிரிக்க முடியாமல் கோலி பல்வேறு பந்துவீச்சாளர்களைப் பயன்படுத்தியும் முடியாததால், நம்பிக்கை இழந்துவிட்டார். 28 பந்துகளி்ல் அரைசதம் அடித்த பேர்ஸ்டோ அடுத்த 24 பந்துகளில் 50 ரன்களை எட்டி டி20 போட்டியில் முதல் சதம் அடித்தார். இதற்கு முன், இங்கிலாந்தைச் சேர்ந்த பீட்டர்ஸன், பென் ஸ்டோக்ஸ் மட்டுமே சதம் அடித்திருந்தனர். அவர்களுக்குஅடுத்தாற்போல் 3-வது வீரராக பேர்ஸ்டோ உள்ளார். சாஹல் 16-வது ஓவரை வீசியபோது, பேர்ஸ்டோ 114 ரன்கள் சேர்த்தநிலையி்ல் யாதவிடம் கேட்ச் கொடுத்து ஆட்டமிழந்தார். இவரின் கணக்கில் 7 சிக்ஸர்கள் 12 பவுண்டரிகள் அடங்கும். முதல் விக்கெட்டுக்கு இருவரும் 185 ரன்கள் சேர்த்தனர். இதற்கு முன் கடந்த 2017-ம் ஆண்டு குஜராத் லயன்ஸ் அணிக்கு எதிராக கொல்கத்தா அணியின் கம்பீர், கிறிஸ் லின் முதல் விக்கெட்டுக்கு 184 ரன்கள் சேர்த்ததே சாதனையாக இருந்தது. அதை இவர்கள் இருவரும் முறியடித்தனர். அடுத்து விஜய் சங்கர் களமிறங்கினார். ஒருசிக்ஸர் அடித்தநிலையில் ஆட்டமிழந்தார். 17.2 ஓவர்களில் சன்ரைசர்ஸ் அணி 200 ரன்களை எட்டியது. வார்னர் 54 பந்துகளில் தனது 4-வது சதத்தை நிறைவு செய்தார். அதுமட்டுமல்லாமல் ஐபிஎல் போட்டியில் இரு பேட்ஸ்மேன்கள் சதம் அடிப்பது இது 2-வது முறையாகும். இதற்கு முன் கடந்த 2016-ம் ஆண்டு ஆர்சிபி அணியின் கோலி, டீவில்லியர்ஸ் குஜராத் அணிக்கு எதிராக சதம் அடித்தனர் என்பது குறிப்பிடத்தக்கது. 20 ஓவர்களில் 2 விக்கெட் இழப்புக்கு சன்ரைசர்ஸ் அணி 231 ரன்கள் சேர்த்தது. 100 ரன்களுடன்(5சிக்ஸர், 5 பவுண்டரி) வார்னரும், பதான் 6 ரன்களுடனும் இறுதிவரை ஆட்டமிழக்காமல் இருந்தார். ஆர்சிபி அணியைப் பற்றி என்ன எழுதுவது.... சென்னையில் நடந்த ஆட்டத்தில் 70 ரன்களுக்கு ஆல் அவுட், இன்று 113 ரன்களுக்கு ஆல் அவுட். நாளுக்கு நாள் மோசமாகிக் கொண்டே வருகிறது கோலியின் தலைமை. 232 ரன்கள் சேர்த்தால் வெற்றி எனும் இமாலய இலக்குடன் ஆர்சிபி அணி களமிறங்கியது. மனதளவில் உடைந்திருந்த ஆர்சிபி அணியின் பேட்டிங்கும் அதேபோல மோசமாகவே இருந்தது. முன்னணி பேட்ஸ்மேன்களான பர்தீவ்படேல்(11), ஹெட்மயர்(9), விராட் கோலி(3), டிவில்லியர்ஸ்(1), மொயின் அலி(2) என சீரான இடைவெளியில் விக்கெட்டுகளை இழந்தனர். பெங்களூரு அணியில் கிராண்ட்ஹோம்(37), ரே பர்மான்(19), உமேஷ் யாதவ்(14) ஆகியோர் மட்டுமே இரட்டை இலக்கத்தில் ரன்கள் சேர்த்தனர். மற்ற பேட்ஸ்மேன்கள் ஒற்றை இலக்கத்தில் வெளியேறினார்கள். 19.5 ஓவர்களில் 113 ரன்களுக்கு ஆட்டமிழந்து 118 ரன்களில் மோசமான தோல்வியை ஆர்சிபி அணி அடைந்தது. சன்ரைசர்ஸ் தரப்பில் முகமது நபி 4 விக்கெட்டுகளையும், சந்தீப் சர்மா 3 விக்கெட்டுகளையும் சாய்த்தனர். தோற்ற அணியில் சதம் அடித்த வீரர் நான்: சசி தரூர் ஆதங்கம் சென்னையில் மாணவரின் மோட்டார் சைக்கிளை அடித்து நொறுக்கிய போலீஸார் சஸ்பெண்ட்: காவல் ஆணையர் அதிரடி


text: அறுபது ஆண்டுகள் (ஆண்டு வட்டம் அல்லது சம்வத்சரம்) பெரும்பாலான இந்திய நாட்காட்டிகளில் காலக்கணிப்பில் பயன்படும் ஒரு சுற்றுவட்டம் ஆகும். இவை அறுபதுக்கும் பஞ்சாங்கங்களில் தனித்தனிப் பெயர்கள் குறிப்பிடப்படுவதுடன், அறுபதாண்டுகளுக்கு ஒருமுறை இப்பட்டியல் மீள்வதாகச் சொல்லப்படுகின்றது. சமகாலத்தில் தமிழ் நாட்காட்டியிலும் கன்னடர் - தெலுங்கர் பயன்படுத்தும் உகாதி நாட்காட்டியிலும் இது பரவலாகப் பயன்படுகின்றது. இந்துக் காலக் கணிப்பு முறையில், இரவு-பகல், வாரநாட்கள், மாதங்கள் போல ஆண்டுகளும் சுழற்சி முறையில் அமைந்துள்ளன. இந்த ஆண்டு வட்டம் ஒவ்வொன்றும் 60 ஆண்டுகளைக் கொண்டது. இதிலுள்ள ஒவ்வோர் ஆண்டுக்கும் தனித்தனிப் பெயர்கள் உண்டு. பிரபவ ஆண்டில் தொடங்கி அட்சய ஆண்டில் ஒரு சுற்று நிறைவடைந்ததும் மீண்டும் இன்னொரு பிரபவ ஆண்டில் அடுத்த வட்டம் ஆரம்பமாகும். வரலாறு இந்தியாவின் மிகப்பழைய வானியல் நூலான வேதாங்க சோதிடத்தில் (பொ.மு 700இற்குப் பின்) விஜய முதல் நந்தன வரையான அறுபது ஆண்டுகளின் பட்டியலைக் காணமுடிகின்றது. எனினும், வராகமிகிரரின் பிருகத் சங்கிதையில் (பொ.பி 505 - 587) பிரபவ முதல் அட்சய வரை என்று அப்பட்டியல் மாற்றமுற்றிருக்கிறது. பிருகத் சங்கிதையில் குறிக்கப்பட்ட ஒழுங்கிலேயே இன்றுள்ள அறுபதாண்டுப் பட்டியல் கடைப்பிடிக்கப்படுகின்றது. வடமொழி நூல்களில் அறுபது ஆண்டுகளும் அறுபது சம்வத்சரங்கள் என்று அழைக்கப்படுகின்றன. இராசிச் சக்கரத்தோடு சூரியன் இயங்கும் ஒரு காலவட்டம் ஆண்டு என்று கணிப்பது போல், வியாழன் கோள் இயங்கும் ஒரு காலவட்டம் சோதிட ரீதியில் அறுபது சம்வத்சரங்கள் (அறுபது ஆண்டுகள்) என்று அழைக்கப்படுகிறது. வடநாட்டு நூல்கள் தொடர்ந்து சம்வத்சரங்களை வியாழனின் இயக்கத்துடனே தொடர்புபடுத்த, தென்னகத்தில் அவை சூரிய ஆண்டுகளின் சுற்றுவட்டப் பெயர்களாக மாறியிருக்கின்றன. ஆயினும், காலக்கணிப்பு ரீதியில் சம்வத்சரமானது ஒரு சூரிய ஆண்டிலும் சிறியது என்பதே உண்மை ஆகும். தமிழகமும் அறுபது ஆண்டுகளும் தமிழ் நாட்டில் அறுபதாண்டுப் பட்டியல் எப்போது வழக்கில் வந்தது என்பதற்கான தெளிவான சான்றுகள் இல்லை. எனினும் அவற்றின் ஒழுங்கு வராகமிகிரருக்குப் பின்பேயே அது தமிழகத்துக்கு அறிமுகமானதைச் சொல்கின்றது. தமிழகத்தைப் பொறுத்தவரை, பொ.பி 14ஆம் 15ஆம் நூற்றாண்டுகளைச் சேர்ந்த கல்வெட்டுகளிலேயே அறுபதாண்டுப் பெயர் பட்டியலை முதன்முதலாகக் காணமுடிகின்றது. தமிழில் அறுபது சம்வத்சரங்களைப் பட்டியலிடும் மிகப்பழைய நூலான "அறுபது வருட வெண்பா" இடைக்காடரால் பாடப்பட்டதாகச் சொல்லப்படுகின்றது. இவர் காலம் பொ.பி 15ஆம் நூற்றாண்டு. விவேக சிந்தாமணியிலும் அறுபதாண்டுப் பெயர்கள் மறைகுறியாகக் குறிக்கப்படும் பாடலொன்று வருகின்றது. 2008இல் புத்தாண்டுக் குழப்பம் உச்சமடைந்தபோது, அதில் பயன்படும் அறுபதாண்டுப் பட்டியல் தமிழ் அல்ல என்ற வாதம் கிளம்பியது. தமிழ்ப்புத்தாண்டு என்று கூறி அவை ஒவ்வொன்றுக்கும் வடமொழியில் பெயரிட்டுள்ளது ஏன் என்ற குற்றச்சாட்டு தைப்புத்தாண்டு ஆதரவாளர்களால் முன்வைக்கப்பட்டது. எவ்வாறெனினும், அறுபது ஆண்டுப்பட்டியல் தமிழர் காலக்கணக்கைப் பொறுத்தவரை இடைச்செருகல் என்பதில் ஐயமில்லை. எனினும், சமயம்சார்ந்த தேவைகளில் தற்போதும் அறுபதாண்டுப் பட்டியல் பயன்படுவதால், தமிழ்ப்பற்றாளர்கள் முதுமுனைவர் மு.பெ.சத்தியவேல் முருகனார் பரிந்துரைத்த அறுபது தமிழ்ப்பெயர் பட்டியலை பயன்படுத்தி வருகின்றனர். பட்டியல் இம் முறையிலுள்ள குறைபாடுகள் வரலாற்று நிகழ்ச்சியொன்றின் காலத்தைக் குறிப்பிடும்போது, ஆண்டின் பெயரைக் குறிப்பிட்டு மாதம், தேதி முதலியவற்றையும் குறிப்பிடுவது இந்துக்களின் வழக்கம். இந்தமுறையில் நீண்ட வரலாற்றுக் காலங்களைக் குறிப்பிடும்போது குழப்பம் ஏற்படுகின்றது. ஒவ்வொரு 60 ஆண்டுகளிலும் ஒரே ஆண்டுப் பெயர் திரும்பத் திரும்ப வருவதால் சரியாக எந்த ஆண்டு குறிப்பிடப் பட்டது என்பதை அறிந்து கொள்வது சிக்கலானதே. இந்தச் சிக்கலுக்குத் தீர்வாக இந்தியாவின் வெவ்வேறு பகுதிகளில் வெவ்வேறு முறைகளைக் கையாண்டனர். கலியுக ஆண்டு, சாலிவாகன சகாப்தம், விக்கிரம ஆண்டு, கொல்லம் ஆண்டு என்பன இவற்றுட் சிலவாகும். இவற்றையும் காண்க இந்துக் காலக் கணிப்பு முறை ஆண்டு ஆண்டு வட்டம் அட்டவணை (1687-2047) தமிழ் மாதங்கள் தமிழ் புத்தாண்டு மேற்கோள்கள் கால அளவுகள் ஆண்டுகள் இந்துக் காலக் கணிப்பு முறை இந்தியக் காலக் கணிப்பு முறைகள்


text: 06-09-2015 அன்று நமது மாவட்ட சிறப்பு செயற்குழு கூட்டம் வெம்பகோட்டையில் மாவட்ட தலைவர் தோழர் சமுத்திரகனி அவர்கள் தலைமையில் நடைபெற்றது .மாவட்ட துணை செயலர் தோழர் வெங்கடேஷ் அவர்களின் இல்ல விழாவை ஒட்டி நடைபெற்ற இச் செயற்குழுவிற்கு அனைத்து ஏற்பாடுகளையும் தோழர் வெங்கடேஷ் செய்ததற்கு மாவட்ட சங்கம் தன நன்றியை தெரிவித்து கொள்கிறது . குறுகிய கால அவகாசத்தில் நடைபெற்ற செயற்குழுவிற்கு 4 பேர் தவிர அனைவரும் கலந்து கொண்டனர் .தோழர் இளமாறன் அஞ்சலி தீர்மானம் வாசிக்க தியாகிகளுக்கு அஞ்சலி செலுத்த பட்டது .மாவட்ட செயலர் சமர்ப்பித்த விவாத குறிப்பின் மேல் விவாதம் நடைபெற்றது .செப்டம்பர் 2 வேலை நிறுத்தத்தில் நமது சங்க உறுப்பினர்களில் 185 பேர் வேலை நிறுத்தத்தில் பங்கேற்றனர் .சதவிகத அடிப்படையில் 82% . இது வரை நடைபெற்ற பொது வேலைநிறுத்தத்தில் நமது உறுப்பினர்கள் பங்கேற்றதில் இது தான் அதிகம் என்பதை மாவட்ட செயற்குழு கரவொலி எழுப்பி பாராட்டியது . செப்டம்பர் 12 ஆம் தேதி ஒப்பந்த ஊழியர்களின் மாவட்ட மகாநாடு நடைபெற உள்ளது .அம் மகாநாட்டில் நமது செயற்குழு உறுப்பினர்கள் அனைவரும் பங்கேற்கவேண்டும் செயற்குழு முடிவு செய்தது .அதே தினம் ESI அட்டை வழங்குவதற்கு ஒப்பந்ததாரர் ஏற்பாடு செய்துள்ளதையும் அனைவரும் குடும்பத்தோடு வந்து புகைப்படம் எடுக்க வேண்டும் என்ற செய்தியையும் அதில் தெரிவித்து உள்ளோம் .ஒப்பந்த ஊழியர் அனைத்திந்திய மகாநாட்டு நிதி வசுலை சாத்தூர்,ராஜபாளையம் கிளைகள் முடித்துவிட்டன .அதே போல் மற்ற கிளைகளும் மாவட்ட மாநாட்டுக்கு முன்பாக முடித்து விட வேண்டும் என மாவட்ட செயற்குழு கேட்டு கொண்டது . தோழர் சிவஞானம் நன்றி கூற மாவட்ட செயற்குழு நிறைவு பெற்றது .


எடுப்பார். அதில் வெற்றியும் காண்பார். அவர் வெறும் (பஞ்ச்) டயலாக்-க்கு


தினம் ஒரு சிந்தனை


கனவுத்தமிழகம் | எழுத்தாளர் ஜெயமோகன் சென்ற ஆண்டு கனடாவுக்குச் சென்றிருந்தபோது என்னுடைய நண்பரும் அறிவியலாளருமான வேங்கடரமணனைச் சந்தித்தேன். வேங்கடரமணன் அதற்கு முந்தையவருடம் வெஸ்ட் இண்டீஸ் தீவுகளுக்கு ஒரு சுற்றுப்பயணம் செய்து வந்திருந்தார். உங்களுக்குச் சுவாரசியமான ஒரு விஷயத்தைக் காட்டுகிறேன் என்று சொல்லி தன் செல்பேசியில் பதிவுசெய்திருந்த ஒரு பாடலை ஒலிக்கவிட்டார். முதலில் நான் நன்கு அறிந்த நாட்டுப்புறத் தமிழ்ப்பாடல் போலிருந்தது. அதன்பின் அது வேறு ஏதோ மொழி என்பது தெளிவாகியது. ஒரு சொல்கூட புரியவில்லை. கூர்ந்து கேட்டுக்கொண்டே இருந்தேன். ஒரு தமிழகப்பூசாரி பாடுவதுபோலவே இருந்தது. எந்த மொழி? ஐரோப்பிய மொழி அல்ல. ஆப்ரிக்க மொழியா? அல்லது ஏதாவது பழங்குடி மொழியா? “தமிழேதாங்க.. . கேளுங்க” என்றார் வேங்கடரமணன். ”கடைசிவார்த்தைகளை மட்டும் கவனியுங்க”. மெல்ல ஒரு சொல் பிடிகிடைத்தது. ”போற்றி!” பின்னர் அடுத்த வார்த்தை “காத்தவராயா”. அப்படி ஓரிரு சொற்கள். “ஓம்” நன்றாகவே கேட்கத்தொடங்கியது. “இதைப் பாடுவது யார்?” என்றேன். சிரித்தபடி அவர் விளக்கினார். அதைப்பாடியவர் தமிழர். காத்தவராயன் கோயிலின் பூசாரி. உடுக்கடித்து பூசைக்காக அவர் பாடியதுதான் அந்தப்பாடல். ஆனால் அவருக்கும் தமிழ்நாட்டுக்கும் ஒரு தொடர்பும் இல்லை. அவரது முன்னோர் தமிழகத்தைவிட்டுச்சென்று மூன்றுநூற்றாண்டுகள் ஆகிவிட்டன. 1776ல் தமிழகத்தைச் சூழ்ந்த முதல் தாதுவருடப் பஞ்சத்தில் கோடிக்கணக்கானவர்கள் செத்து அழிந்தனர். வெள்ளைய அரசின் கொடூரமான வரிவசூல் முறைகளின் விளைவாக நம் ஊர்களில் இருந்த பஞ்சகாலத்துக்கான சேமிப்புகள் முழுமையாகச் சூறையாடப்பட்டமையால் அந்த பஞ்சம் ஏற்பட்டது. அப்படி பஞ்சத்தில் சிதறிய மக்களை கூட்டம் கூட்டமாக விலைக்கு வாங்கி கப்பலில் ஏற்றிக்கொண்டு கிழக்கே நியூசிலாந்து முதல் மேற்கே வெஸ்ட் இண்டீஸ் தீவுகள் வரை கொண்டு சென்று தோட்டங்களை உருவாக்கினர். அவர்களில் பத்தில் ஒருவரே உயிர்பிழைப்பது வழக்கம். ஆகவே பத்துமடங்குபேரை கொண்டுசென்றனர். அப்படிச்சென்ற தமிழர் உலகம் முழுக்கப்பரவியிருக்கிறார்கள். அவர்களில் மலேசியா, இலங்கை தமிழர்களே தமிழ்நாட்டுடன் உறவுடன் உள்ளனர். பர்மா, ஆப்ரிக்கா, நீயூசிலாந்து, செஷல்ஸ், ஃபிஜி, கரீபியன் தீவுகளைச் சேர்ந்தவர்களுக்கு நம்முடன் எந்த உறவும் இல்லை. அவர்களின் மொழி மறைந்துவிட்டது. பெயர்கள் கூட மாறிவிட்டன. ஆனால் பெயரில் இந்துமதம் சார்ந்த சில தடங்கள் மட்டும் எஞ்சியிருக்கும். வெஸ்ட் இண்டீஸின் புகழ்பெற்ற கிரிக்கெட் ஆட்டக்காரர் காளிச்சரண் ஓர் உதாரணம். அவர்களிடம் மாரியம்மன் வழிபாடு, காத்தவராயன் வழிபாடு போன்றவை சற்று எஞ்சியிருக்கின்றன. அவற்றில் தமிழ் இப்படி நீடிக்கிறது. கரித்தாள் வைத்து பிரதி எடுக்கும்போது மிகமிக அடியிலிருக்கும் பிரதிபோல. தமிழ் என ஊகிக்கமுடியும், அவ்வளவுதான் அத்தகைய ஒரு குடும்பத்தை நான் 1988ல் ஒருமுறை சந்தித்தேன். பங்களாதேஷ் அருகே உள்ள மாவட்டத்தில் —- என்னும் ஊரில். சிறிய ஊர். அருகே கங்கை பெருகி ஓடிக்கொண்டிருந்தது. நான் காசியிலிருந்து படகில் கங்கைவழியாக செல்லவேண்டும் என்பதற்காக அந்தப்பயணத்தைச் செய்தேன். அலகாபாத்தில் ஒரு சரக்குப்படகில் நூற்றைம்பது ரூபாய் கட்டணம் பேசி ஏறிக்கொண்டேன். என் வாழ்க்கையின் மறக்கமுடியாத நான்கு இரவுகள் கங்கையின் நீரின்மேல் கழிந்தன. அன்றெல்லாம் ஏராளமான சரக்குப்படகுகள் அலஹாபாத் முதல் பங்களாதேஷ் எல்லைவரை சென்றுகொண்டிருந்தன. பெரும்பாலும் விவசாய விளைபொருட்கள். அந்தப்படகுப் போக்குவரத்து இன்று மிகமிகக் குறைந்துவிட்டது. அந்தப் படகுப் பயணத்தின் பலவகையான சித்திரங்களை என் வெண்முரசு என்னும் மகாபாரத நாவல்களில் விரிவாக விவரித்திருக்கிறேன் இரவெல்லாம் சுழன்றடிக்கும் காற்றில் அமர்ந்திருந்தேன். விடியற் காலையில் காய்ச்சல் வந்ததுபோல உடல் நடுங்கி கண்கள் எரிந்தன. உதடுகள் உலர்ந்திருந்தன. கரையிலிறங்கிய பின்னரும் உடலில் ஆட்டம் எஞ்சியதனால் நடக்கமுடியாமல் தள்ளாடினேன். அங்கே நதிக்கரையோரம் சேறு மிதிபட்டு சாணியுடன் கலந்து வீச்சமடித்தது. எங்கும் பலவண்ணத் தலைப்பாகை கட்டிய மக்கள் கூச்சலிட்டபடியும் சுருட்டு பிடித்தபடியும் கூடிநின்றனர். என்னுடன் அந்தப்படகில் இருபது எருமைகளும் வந்திருந்தன. வயோதிக எருமைகள். அவற்றை கரையிறங்கச் செய்து மந்தையாக்கிக் கூட்டிச் சென்றனர். ஏராளமான எருமைகள் வந்திறங்கியிருந்தன. அவை எல்லைகடந்து பங்களாதேஷுக்கு இறைச்சிக்காகக் கொண்டுசெல்லப்படுபவை. சட்டவிரோத எல்லைகடத்தல் என்பது அங்கே ஒரு வணிகம் அல்ல, வாழ்க்கைமுறை. உள்ளூர் புல் ஒன்றால் கூரையிடப்பட்டிருந்த பெரிய கொட்டகை ஒன்று பரபரப்பாக இயங்கிக்கொண்டிருந்தது. நடுவே பெரிய ஹூக்கா ஒன்றை வைத்திருந்தார்கள். சுற்றிலும் குந்தி அமர்ந்து அந்த குழாயை வாங்கி மாறி மாறி இழுத்தார்கள். வாயை வைக்கவில்லை. கைகளால் பொத்தியபடி இழுத்து மூக்கு வாய்வழியாக மேகம்போல புகை விட்டனர். மண்கோப்பைகளில் டீ. அது அன்று ஒரு ரூபாய். ஹூக்கா இலவசம். நான் ஒரு ரூபாய்க்கு டீ வாங்கி குடித்தேன். சமூசா இருந்தது. எனக்கு அன்றுமின்றும் சமூசா அதன் பின்நவீனத்துவ வடிவமான பப்ஸ் போன்றவை கொஞ்சம் கூட பிடிக்காதவை. அந்தக்காலை நேரத்திலேயே சப்பாத்தி சாப்பிடவும் பிடிக்கவில்லை. இன்னொரு டீ குடித்தேன். ஆனால் பால் சற்றுப்பழையது. நன்றாகச் சுண்டவைத்தபோது அது குமட்டல் தரும் கசப்பு கொண்டிருந்தது. நால்வருக்குச் சோறு வந்தது. துணைக்கு மீன்குழம்பு. மீன் தலையை அப்படியே குழம்பில் போடுவது வங்கப்பண்பாடு. மிகப்பெரிய மீன் புன்னகைபுரிந்தபடி உலகை நோக்கியது. பெரிய அலுமினிய ஏனத்தில் மீன்குழம்பு. அதை சுற்றி தட்டுகளுடன் அமர்ந்து சாப்பிட்டனர். நானும் சோறு சாப்பிடலாம் என எண்ணினேன். மீன்குழம்பின் வாசனையின் ஈர்ப்புதான் காரணம் கடைக்காரரிடம் அதைச்சுட்டிக்காட்டி அது வேண்டும் என்றேன். பங்காளியில் ஏதோ கேட்டார். புரியவில்லை என்றதும் இந்தியில் கேட்டார். இந்தியும் தெரியவில்லை என்றதும் கண்களைச் சுருக்கியபடி “எந்த ஊர்?” என்றார். “தமிழ்நாடு” என்றேன். அவர் சிலகணங்கள் ஸ்தம்பித்தது போலிருந்தார். “தமிழ்நாடா?” என இந்தியில் மீண்டும் கேட்டார். “ஆமாம்” என்றேன். அவர் தொண்டை ஏறியிறங்கியது. மூச்சிழுக்க சிரமப்படுபவர் போலத்தோன்றினார். பின்னர் பொரித்த மீன் தலையுடன் வந்த அவரது மனைவியிடம் வங்காளியில் “இவர் தமிழ்நாட்டுக்காரர்” என்றாள். அந்த அம்மாள் கணீர் குரலில் “தமிழாளா?” என்றார். “ஆமாம்” என்றேன். “நீங்கள் தமிழ்நாடா?”. கடைக்காரர் “ஆமாம், தமிழ்நாடு.. . ” என்றார். நான் ”தமிழ்நாட்டில் எங்கே?” என்றேன். “தெரியாது” என்றார். “தமிழ்கூட பேசத்தெரியாது” என்று சொல்லி மூச்சிளைத்தார் இருவருக்குமே தமிழில் உதிரிச்சொற்கள் மட்டுமே தெரிந்தன. ”ஆமாவா?” என்றனர். ஆகவே அவர்கள் தமிழகக் கர்நாடக எல்லையில் ஏதோ ஊரைச்சேர்ந்தவர்கள் என்று ஊகித்தேன். பேசினால் புரிந்துகொண்டனர். பேசப்பேச அவர்களுக்குள் இருந்து தமிழ் ஊறிப்பெருகி வந்தது. கொஞ்ச நேரத்திலேயே ஒருமாதிரி சமாளித்துப் பேசத் தொடங்கிவிட்டார்கள் அவர்களுக்கும் தமிழ்நாட்டுக்கும் ஒரு தொடர்பும் இல்லை. அவர்களின் முன்னோர் இருநூறாண்டுகளுக்கு முன்பு பர்மாவுக்கு தோட்டத் தொழிலாளர்களாக கொண்டு செல்லப்பட்டவர்கள். பலமுறை பல தோட்டங்களுக்கு இடம் மாறினர். இரண்டாம் உலகப்போரில் அவர்கள் தோட்டமே அழிந்தது. அவரது தாத்தா ரங்கூன் அருகே ஒரு சிற்றுரில் கூலித்தொழிலாளராக வந்து குடியேறினார். போர் முற்றியபோது பர்மா ஜப்பானியரால் கைப்பற்றப்பட்டது. அவரது கொள்ளுத்தாத்தா ஜப்பானிய கூலியாகக் கொண்டு செல்லப்பட்டார். காட்டில் கடும் உழைப்பு முகாம்களில் குடும்பத்துடன் இருந்தனர். பிரிட்டிஷ் பட குண்டுவீச்சில் அவரது குடும்பம் மீண்டும் சிதறியது. அங்கிருந்து பங்களாதேஷ் வந்து குடியேறி அங்கே துப்புரவுத் தொழிலாளராக பணியாற்றினார்கள். ஐம்பதுகளில் பங்களாதேஷில் இந்துத் தொழிலாளர்கள் கொல்லப்பட்டபோது அவரது குடும்பம் மீண்டும் சிதறியது. எழுபதுகளில் பங்களாதேஷில் இருந்து அகதியாக இந்தியா வந்தனர். சட்டவிரோத குடியேற்றம்தான். அந்த ஊரில் கூலிவேலை செய்து மெல்ல வேரூன்றினர். டீக்கடை வைத்து எட்டு ஆண்டு காலமாகிறது. நான்கு குழந்தைகள். மூத்தபெண் ஒரு வங்காளியைத் திருமணம் செய்திருக்கிறாள். இரண்டாவது பையன் வேலை பார்க்கிறான். இரு சிறுவர்கள் படிக்கிறார்கள். இருநூறாண்டுக்காலமாக அவர்களில் எவருக்கும் தமிழகத்துடன் தொடர்பில்லை. இந்தியாவந்தபின் பிற தமிழருடனும் தொடர்பில்லை. அவர்கள் கிளம்பியபின் இருபெரும்போர்கள் நிகழ்ந்தன. பஞ்சங்கள் வந்தன. தேசங்கள் உடைந்தன. புதியதேசங்கள் பிறந்தன. வரலாறு பெரும்பிரவாகமாக அவர்களைச் சுழற்றியடித்துக்கொண்டுசென்றது. எதுவும் எஞ்சவில்லை. ஆனால் மூதாதையரின் சொற்களாக பிறந்த மண் அவர்களிடம் எஞ்சியிருந்தது. தங்கள் ஊர் அருகே கடல் உண்டு என்றும் சித்ராபௌர்ணமிக்கு வண்டி கட்டிச்சென்று கடலோரம் அமர்ந்து சாப்பிடுவதுண்டு என்றும் சொன்னார்கள். பெரிய கோபுரம் கொண்ட ஒரு கோயிலும் அதேபோல வண்டிகட்டிச் செல்லும் தொலைவில் இருந்தது. இரண்டு கண்மாய்களால் விவசாயம் நிகழ்ந்தது. தீபாவளியும் பொங்கலும் அவர்கள் நினைவில் இருந்தன. இரண்டையும் வங்கமுறைப்படி கொண்டாடினர். பிள்ளைகள் அவர்களிடமிருந்து பெற்ற சிலநூறு தமிழ்ச்சொற்களைப் பேசின. ”ஆனால் அவர்கள் வங்காளிகளைத்தான் திருமணம் செய்துகொள்வார்கள். வேறுவழி இல்லை” என்றார் ரத்தினம். அவர் மனைவில் வள்ளியும் அதையேதான் சொன்னார். அவர்களின் பேரக்குழந்தையின் பெயர் மாணிக். வங்கப்பெயர் “ஊருக்குப்போகலாம்னு தோணும். ஆனா எந்த ஊருக்கு போறது? அங்க யாருக்கு நம்மளத் தெரியும்?” என்றார் ரத்தினம். “அதனால நானே ஒரு ஊரை கற்பனை செஞ்சுகிடுவேன். அங்க இருக்கிற ஆட்களை எல்லாம் தெளிவா நானே மனசுக்குள்ள உண்டு பண்ணிக்கிடுவேன். ராத்திரி நினைச்சுகிட்டா கண்ணீர் வந்திடும் சார். அழுதிட்டே தூங்கினா ஒரு பெரிய நிம்மதி” நான் அன்று அவர்களுடன் தங்கினேன். வள்ளி சோறும் மீன்குழம்பும் தந்தார்கள். அவர்கள் சுவரில் துர்க்கை படம் வைத்திருந்தனர். அதை கும்பிடும்போது ஓரிருவரிகள் தமிழில் பாடினர். மாரியம்மன் பாட்டு அது. சொல் மழுங்கிப்போய் வங்கம் போல இருந்தது. அன்றிரவு வெளியே கட்டில் போட்டு விண்மீன்களைப்பார்த்தபடி படுத்திருந்தபோது நான் கேட்டேன், “உங்களுக்கு பர்மிய மொழி தெரியுமா?” ரத்தினம் சிரித்துக்கொண்டு “இல்ல சார், அங்க இருந்ததைக்கூட சொல்லிகேட்டுத்தான் தெரியும். ஒரு ஊரோ முகமோ ஞாபகமில்லை” நான் “பங்களா தேஷுக்கு மறுபடியும் போனீர்களா?” என்றேன். “இல்லசார். அது நமக்கு எதுக்கு? யாருதோ ஊருல்ல அது” ஆனால் தமிழகம் இன்றும் அவர்களின் ஊர்தான். அவர்களுக்குள் நுண்ணிய கனவாக அது மரம்பூத்து மண்மணக்க வாழ்ந்துகொண்டே இருக்கிறது. அது அழியாது என நினைத்துக்கொண்டேன். அவர்கள் திரும்பி வருவார்கள். தலைமுறைகள் கடந்தாலும்கூட சென்ற ஆண்டு எனக்கு ஒரு மின்னஞ்சல் வந்தது. பர்மாவில் உள்ள தமிழர்களின் கூட்டமைப்பு ஒன்று பொங்கல் கொண்டாடுவதைப்பற்றி அவ்வமைப்பின் செயலாளரான தியாகராஜன் என்பவர் எழுதியிருந்தார். உலகம் தொழில்நுட்பத்தால் இணைக்கப்படுகிறது. வரலாற்றால் சிதறடிக்கப்பட்டவர்களும் அதனூடாக இணையக்கூடும். முந்தைய கட்டுரைகோரதெய்வ வழிபாடு ஏற்புக்குரியதா? அடுத்த கட்டுரை‘வெண்முரசு’ – நூல் பதினொன்று – ‘சொல்வளர்காடு’ – 50


January 23, 2018 11:20 pm You are here:Home செய்திகள் வடமராட்சி யாழ்ப்பாணத்தில் சட்டவிரோதமான பிரமிட் செய்தவர் கைது


text: 'டார்லிங் டம்பக்கு' சுனிதி சவுகானுக்கு அடித்த அதிர்ஷ்டம் | Sunidhi Chauhan Voice Frozen Movie - Tamil Filmibeat » 'டார்லிங் டம்பக்கு' சுனிதி சவுகானுக்கு அடித்த அதிர்ஷ்டம் 'டார்லிங் டம்பக்கு' சுனிதி சவுகானுக்கு அடித்த அதிர்ஷ்டம் Published: Wednesday, November 25, 2015, 12:04 [IST] மும்பை: டார்லிங் டம்பக்கு என்று பாடி தமிழ் ரசிகர்களின் மனதில் தனியிடம் பிடித்த பாடகி சுனிதா சவுகான், தற்போது இந்தியில் ஒளிபரப்பாகவிருக்கும் ப்ரோசான் என்ற ஹாலிவுட் அனிமேஷன் படத்திற்கு குரல் கொடுத்துள்ளார். கிட்டத்தட்ட இந்தியாவில் உள்ள அனைத்து மொழிகளிலும் பாடிய பாடகி என்று இவரைக் குறிப்பிடலாம். அந்தளவுக்கு தென்னிந்திய மொழிகள் தொடங்கி வட இந்திய மொழிகள் வரை கலந்து கட்டி பாடி வருகிறார் சுனிதி சவுகான். இந்நிலையில் மற்றொரு அதிர்ஷ்டம் இவரைத் தேடி வந்து தற்போது வாசல் கதவைத் தட்டியிருக்கிறது. 2013 ம் ஆண்டு வெளியாகி எண்ணற்ற விருதுகளை (ஆஸ்கர், கோல்டன் குளோப்)அள்ளிய ப்ரோசான் என்ற ஹாலிவுட் அனிமேஷன் படம் வருகின்ற டிசம்பர் 12முதல் டிஸ்னி சேனலில் இந்தியில் ஒளிபரப்பாகிறது. இதில் இடம்பெற்ற எலிசா என்ற பிரபல கதாபாத்திரத்திற்கு சுனிதி குரல் கொடுத்திருக்கிறார். மேலும் இப்படத்தில் இடம்பெற்ற லெட் இட் கோ என்ற பாடலையும் அவர் இந்தியில் பாடியிருக்கிறார். தமிழில் தூள் படத்தில் இடம்பெற்ற குண்டு குண்டு குண்டு பெண்ணே பாடலின் மூலம் அறிமுகமாகி தொடர்ந்து எண்ணற்ற பல ஹிட் பாடல்களை இவர் பாடியிருக்கிறார். இருக்கானா இடுப்பிருக்கானா ,ஜிங்குனமணி, டார்லிங் டம்பக்கு, செல்பி புள்ள போன்ற அதிரடிக்கும் ஹிட் பாடல்கள் இவரின் குரலில் உருவானது தான். பெரும்பாலான விஜய் படங்களுக்கு பாடல்களைப் பாடியிருக்கும் சுனிதியின் குரல்தான் இந்தியாவின் அதிகம் பதிவு செய்யப்பட்ட குரல் என்பது குறிப்பிடத்தக்கது. சமந்தா, தமன்னாவுக்கு குரல் கொடுக்கும் பாடகிக்கு திருமணம்.. நேரில் வாழ்த்திய நடிகைகள்! பிரபல பாடகி எம்.எஸ். ராஜேஸ்வரி மரணம்: மறக்க முடியுமா அந்த 'குழந்தை' குரலை? விஜய் சேதுபதி படத்தில் வாய்ப்பு பெற்ற ராக்ஸ்டார் ரமணியம்மா! தனுஷுக்கு அந்த பாக்கியம் கிடைச்சிருச்சு... இளையராஜா இசையில் பாடும் தனுஷ்! காலத்தின்மீது அழியாச்சுவடு பதித்த பாடகர் - மலேசியா வாசுதேவன் #MalaysiaVasudevan நடிகை ப்ரியா வாரியருக்குள் இப்படி ஒரு திறமையா? Read more about: sunidhi chauhan singer சுனிதி சவுகான் பாடகி Singer Sunidhi Chauhan has Dubbed the Elisa Character in Frozen Movie and she is also sung the Hindi version of "Let it go" for the movie.


RK நகர் இடைத்தேர்தல் 2017


விக்னேஷ் (Author) Published Date : Nov 17, 2017 14:20 IST ramya krishnan acting again as sivagami பாகுபலி படத்தில் ராஜமாதா சிவகாமி அம்மையாராக நடித்திருந்த ரம்யா கிருஷ்ணன் இப்படத்தின் மூலம் மாபெரும் வெற்றி பாராட்டினை பெற்றிருந்தார். இரண்டு பாகத்திலும் நடிப்பில் கவர்ந்ததோடு அவரின் வசனங்களும் பேசப்படும் அளவிற்கு வரவேற்கப்பட்டது. மேலும் இப்படத்தின் மூலம் நந்தி விருதினை பெற்றிருந்தார் என்பது குறிப்பிட்ட தக்கது. இந்நிலையில் ரம்யா கிருஷ்ணன் உண்மை சம்பவத்தின் அடிப்படையில் எடுக்கவிருக்கும் மலையாள திரைப்படத்தில் மீண்டும் சிவகாமியாக உருவெடுக்க உள்ளார். 9ம் நூற்றாண்டில் வாழ்ந்திருந்த சிவகாமி ராணியின் வாழ்க்கை வரலாற்றினை எடுக்கவுள்ள படத்தில் ராணி சிவகாமியாக ரம்யா கிருஷ்ணன் நடிக்க இருக்கிறார். பிரவீன், பாயில் அவினாஷ், ரவி காளி, ரோலர் ரகு மற்றும் பலர் நடிக்க இருப்பதாக தகவல் வந்துள்ளது. மது இயக்கும் இப்படத்தில் வீர் சமத் இசை, பாலா ரெட்டி ஒளிப்பதிவு பணிகளில் ஈடுபட்டுள்ளனர். இப்படத்தினை அடுத்த வருடம் வெளியிட இருக்கின்றனர். Tags : ramya krishnan next film, actoress ramya krishnan, baahubali, baahubali 2, ramya krishnan movie, ramya krisnan official, director madhu, madhu, ramya krishnan, queen sivagami


text: எஸ். எஸ். விஸ்வநாத தாஸ் (16 சூன் 1886 – 13 திசம்பர் 1940) ஓர் இந்திய விடுதலைப் போராட்ட வீரரும், நாடகக் கலைஞரும் ஆவார். விஸ்வநாத தாஸ் சூன் 16, 1886 ஆம் ஆண்டு சுப்ரமணியம் - ஞானாம்பாள் தம்பதிக்கு மூத்த மகனாக சிவகாசியில் பிறந்தார். குரல் வளமும், கலை ஆர்வமும் கொண்டிருந்ததால், மேடை நாடகத்தின்பால் ஈர்க்கப்பட்டார். ஆரம்ப காலங்களில் புராண நாடகங்களில் பக்திப்பாடல்களை மட்டுமே பாடி வந்த இவர் தூத்துக்குடியில் அண்ணல் காந்தியடிகளைச் சந்தித்த பின்னர் காங்கிரசு பேரியக்கத்தில் இணைந்தார். தெய்வ பக்தியோடு தேசபக்தியும் ஓங்கும் பாடல்களை இடை இடையே பாடினார். "கதர்கப்பல் தோணுதே', "கரும்புத்தோட்டத்தில் போலீஸ் புலிக்கூட்டம், நம் மீது போட்டு வருது கண்ணோட்டம்” என்பனவும் இவர் மேடையில் பாடிய தேசப்பற்றுப் பாடல்கள். "வெள்ளைக்கொக்கு பறக்குதடி பாப்பா.... அதை கோபமின்றி கூப்பிடடி பாப்பா என்ற பாடல் வரிகள் தியாகி விசுவநாததாசை என்றும் நினைவு படுத்துபவை. அவரது பாடல்கள், காங்கிரஸ் கட்சியின் விடுதலை போராட்டங்களில் பரவலாக பயன்படுத்தப்பட்டன. ஜாலியன் வாலாபாக் சம்பவத்தையடுத்து அவர் எழுதிய, ‘பஞ்சாப் படுகொலை பாரில் கொடியது’ என்ற பாடல் விடுதலை போராட்டத்தில் முக்கிய இடம் பிடித்தது. புராண நாடகங்களின் வாயிலாக விடுதலை அரசியலை புகுத்தியது இவரது சிறப்பம்சம் என்று ஆய்வாளர்களால் பாராட்டப்படுகிறது. இவரின் நாடகங்களுக்கு அரசு விதித்த தடையை மீறி சிறைத் தண்டனைப் பெற்றவர். ஒத்துழையாமை இயக்கத்தில் கலந்துகொண்டு சிறைவாசம் சென்றவர். இவர் திருமங்கலம் வட்ட காங்கிரஸ் கமிட்டியிலும், மதுரை ஜில்லா போர்டிலும், காங்கிரஸின் சார்பில் உறுப்பினராக இருந்தவர். வேடம் தரிப்பதற்கான உடைகளையும், கதர்த் துணியிலேயே தயாரித்து அணிந்து நடந்தவர். குடும்பம் மனைவி-சண்முகத்தாய் ; மகன்- முத்தையா தாஸ் மறைவு 1940 ஆம் ஆண்டு திசம்பர் 31 ஆம் தேதி, தனது 54ஆவது வயதில், முருகன் வேடத்தில் நடித்துக் கொண்டிருக்கும்போது மேடையிலேயே விஸ்வநாத தாஸ் உயிர்நீத்தார். மயில் மீதமர்ந்த முருக வேடத்திலேயே இவரது இறுதி ஊர்வலம் நடைபெற்றது. சுதந்திர போராட்ட தியாகியும், மேடை நாடகக் கலைஞருமான எஸ்.எஸ்.விஸ்வநாத தாஸின் பிறந்த தினம் சூன் 16 அன்று கொண்டாடப்படுகிறது. நினைவு இல்லம் தமிழ்நாடு அரசு தியாகி விஸ்வநாததாஸ் வாழ்ந்த மதுரை மாவட்டம் திருமங்கலத்தில் உள்ள இல்லத்தை தியாகி விஸ்வநாததாஸ் நினைவு இல்லம் - நூலகம் அமைத்துள்ளது. இங்கு தியாகி விஸ்வநாததாஸின் மார்பளவு சிலை அமைக்கப்பட்டுள்ளது. நூலகம் மற்றும் கண்காட்சிக் கூடம் அமைக்கப்பட்டுள்ளது. மேலும் சுமார் 1000 பேர் அமரக்கூடிய அளவில் திருமண மண்டபம் அமைக்கப்பட்டுள்ளது. மேற்கோள்கள் வெளி இணைப்புகள் விஸ்வநாததாஸ் நாடகக் கலைஞர்கள் வரலாறு கீற்று இணையதளம் தியாகி விஸ்வநாததாஸின் வரலாறு -திருமங்கலம் புகைப்படங்கள்-முழுத்தொகுப்பு தியாகி விஸ்வநாததாஸ் பற்றிய கட்டுரை - கீற்று மின்னிதழில் நாளிதழில் தியாகி விசுவநாததாசு குறித்த செய்தி தியாகி விஸ்வநாததாசின் 125 வது பிறந்த தினவிழா இந்திய விடுதலைப் போராட்ட வீரர்கள் இந்தியத் தமிழ் நாடகத் துறையினர் 1886 பிறப்புகள் 1940 இறப்புகள் திருமங்கலம் மதுரை மக்கள் தமிழ்நாட்டு இந்திய விடுதலைப் போராட்ட வீரர்கள் இந்திய தேசிய காங்கிரஸ் அரசியல்வாதிகள்


பிக் பாஸ் 3 நிகழ்ச்சி பரபரப்பான கட்டத்தை எட்டியுள்ளது. முகேன் நேரடியாக இறுதிப்போட்டிக்கு நேரடியாகவே சென்றுள்ளார். மற்ற அனைவரும் நாமினேஷனுக்கு தேர்வு செய்யப்பட்டுள்ளார். ஷெரின் மறைத்து மறைத்து எழுதி கிழித்து போட்ட கடிதத்தை தர்ஷன் ஒட்டவைத்து படித்து விடுகிறார். பிறகு தனக்குரிய லெட்டரை கொடுக்கும்படி கேட்க, அதற்கு ஷெரின் கிழித்து போட்டு விட்டதாக தெரிவித்தார். உடனே தர்ஷன் லெட்டரில் குறிப்பிட்டுள்ள ஒரு வரியை சொல்லவும் அதிர்ச்சியடைந்த ஷெரின் தர்ஷின் சட்டையைப் பிடித்து ‘என்ன சொன்ன...?” என்று திரும்ப திரும்ப கேட்கிறார். கோபமடைந்து “நீ ஏன் அதனை படித்தாய். அது என்னுடைய தனிப்பட்ட ரகசியம். ஏன் அப்படி செய்தாய்” என்று கூறி தர்ஷனிடம் கேட்டார். ‘தவளை தன் வாயால் கெடுவது' போன்று தர்ஷன் மாட்டிக்கொண்டார். பின்னர், ஷெரினிடம் சென்று தான் மட்டுமே அதனை எடுத்து ஒட்ட வைத்து படித்ததாக ஒப்புக்கொண்டார். எனக்காக எழுதிய லெட்டரை நான் படிக்க வேண்டும் என்ற ஆர்வத்தில் நீ குளிக்கச் சென்ற போது எடுத்து படித்தேன் என்றார். இதற்கு ஒன்றும் சொல்மால், “என்னிடம் தனியாக சொல்லியிருக்கலாம். மற்ற போட்டியாளர்கள் முன்பு கூறியது தான் வருத்தமாக இருக்கிறது” என்று ஷெரின் சண்டைக்கு முடிவு கட்டினார். தொடர்ந்து தர்ஷனின் மன்னர் பதவி பறிக்கப்பட்டது. மற்ற போட்டியாளர்களுக்கு தர்ஷன் பணிவிடைகள் செய்தார். வளையத்திற்குள் இருக்கும் பந்தை எடுக்கும் டாஸ்க்கில் லோஸ்லியா வெற்றி பெற்றுள்ளார். இதனைதொடர்ந்து, ஜனனி ஐயர் மற்றும் ரித்விகா இருவரும் சிறப்பு விருந்தினர்களாக பிக் பாஸ் வீட்டிற்கு வருகை தந்தனர். முதலில் இரண்டாம் உலகப்போரின் கடைசி குண்டு படத்தின் டிரைலர் காண்பிக்கப்பட்டது. அதன் பிறகு ஜனனி ஐயர் நடிப்பில் உருவாகி வரும் வேழம் படத்தின் போஸ்டர் வெளியிடப்பட்டது. இறுதியில், “ஒருவர் மட்டுமே இந்தப் போட்டியில் வெற்றி பெற்று ரூ.50 லட்சம் பெற முடியும். இதனிடையே ரூ.5 லட்சத்தைப் பெற்றுக்கொண்டு இந்தப் போட்டியில் இருந்தும், வீட்டை விட்டும் வெளியேறுவதற்கு போட்டியாளர்களாக உங்களுக்கு ஒரு வாய்ப்பு வழங்கப்படுகிறது” என்று பிக் பாஸ் கூறினார். #Day95#Promo1#பிக்பாஸ் இல்லத்தில் இன்று.. #BiggBossTamil - தினமும் இரவு 9:30 மணிக்கு உங்கள் விஜயில்.. #BiggBossTamil3#VijayTelevisionpic.twitter.com/2JiX8ClEiT— Vijay Television (@vijaytelevision) September 26, 2019 இதனைக் கேட்ட போட்டியாளர்கள் ஆளாளுக்கு யோசித்துக் கொண்டிருந்த நிலையில், கவின் மட்டும் எழுந்து நின்றார். இதனைக் கண்ட லோஸ்லியா, சாண்டி இருவரும் அப்படியே அதிர்ச்சியடைந்தனர். இந்நிலையில் இன்று வெளியான ப்ரோமோவில் நிகழ்ச்சியில் இருந்து வெளி 00000F1F ேறுவதற்கான காரணமாக “இத்தனையும் பண்ணிட்டு எப்படிண்ணே மேடையேற சொல்ற” என்று கூறுகிறார். ப்ரோமோவில் லோஸ்லியாவிடம் ‘அப்பாவின் போட்டோவைக் கொடுத்து 10 நாள் விளையாட்டை நன்றாக விளையாடி விட்டு வா” என்று கூறி கொடுத்து விட்டு நடக்கிறார். லோஸ்லியாவோ ‘நீ ஏன் போற...?' என்ற கேள்வியை தொடர்ந்து கேட்டபடி இருக்கிறார். #Day95#Promo2#பிக்பாஸ் இல்லத்தில் இன்று.. #BiggBossTamil - தினமும் இரவு 9:30 மணிக்கு உங்கள் விஜயில்.. #BiggBossTamil3#VijayTelevisionpic.twitter.com/V1PmzH94M5— Vijay Television (@vijaytelevision) September 26, 2019 தற்போது வெளியான மூன்றாவது ப்ரோமோவில் கவின் பிக் பாஸ் வீட்டை விட்டு வெளியேற லோஸ்லியாவும் சாண்டியும் அழுது கதறியபடி வழியனுப்புகின்றனர். சமீபத்திய தமிழ்நா 00004000 ட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: உத்தரப்பிரதேசம்: கங்கை நதியில் செல்ஃபி எடுக்க முயன்றபோது அடுத்தடுத்து தவறிவிழுந்து நீரில் மூழ்கி நண்பர்கள் 7 பேர் பலியான சம்பவம் உத்தரப்பிரதேசத்தில் சோகத்தை ஏற்படுத்தியுள்ளது. உத்தரப்பிரதேச மாநிலம் கான்பூர் மாவட்டம் கலோனல் கஞ்ச் பகுதியை சேர்ந்தவர் சிவம். இவர் தனது நண்பர்களான சச்சின் குப்தா, போலு திவாரி, ரோஹித், மக்சூத், போலா, சத்யம், ஆகிய 6 பேருடன் நேற்று கங்கை நதியில் குளிக்கச் சென்றார். சமீபத்திய மழை காரணமாக கங்கை நதியில் வெள்ளம் பெருக்கெடுத்து ஓடியது. இந்நிலையில் நதியில் குளித்துக் கொண்டிருந்த சிவத்திற்கு ஆற்றின் நீரோட்டம் அதிகமுள்ள பகுதியில் செல்ஃபி எடுத்து தனது நண்பர்களை ஆச்சர்யப்படுத்த விரும்பினார். இதற்காக நதியின் நீரோட்டம் அதிகமுள்ள பகுதிக்கு சென்றார். பின்னர் செல்ஃபி எடுக்க தயாரானபோது எதிர்பாராதவிதமாக ஆற்றின் நீரோட்டத்தில் அடித்துச்செல்லப்பட்டார். அவரது அலறலை கேட்ட அவரது நண்பர் மக்சூத் அவரை காப்பாற்ற முயன்றார். இந்த முயற்சியில் அவரும் நீரில் மூழ்கினார். அடுத்தடுத்து நண்பர்கள் ஒருவரையொருவர் காக்கும் முயற்சியில் ஒவ் வொருவராக நீரில் குதித்தனர். ஆனால் வேகமான நீரோட்டத்தில் அவர்கள் அனைவரும் நீரில் மூழ்கினர். அப்பகுதியில் இருந்தவர்கள் அளித்த தகவலின்பேரில் நீர்மூழ்கி வீரர்கள் அங்கு அனுப்பி வைக்கப்பட்டனர். நீண்ட தேடுதலுக்குப் பிறகு 7 பேரின் உடல்களை மட்டுமே மீட்க முடிந்தது. செல்ஃபி எடுக்கும் ஆசையில் நண்பர்கள் உயிரை இழந்த சம்பவம் அப்பகுதி மக்களிடையே சோகத்தை ஏற்படுத்தியுள்ளது. செல்ஃபி மோகத்தால் இளைஞர்கள் அபாயகரமான விபத்துக்களை சந்திப்பது தொடர்ந்துவருகிறது.